hotchpotch/miracl-hf-unified huggingface dataset:
సరళా కే. సుబ్బారావు
సరళా కె సుబ్బారావు పుట్టిపెరిగింది సికిందరాబాదు. వారిది మద్యతరగతి కుటుంబం. ఆమె తల్లితండ్రులు చదువుకు అధికంగా ప్రాధాన్యత ఇచ్చి ఆరుగురు పిల్లలకు చక్కగా చదువు అందించారు. సాధారణంగా ఆడపిల్లలను డిగ్రీ చదువులకు అనుమతించని రోజులలో సరళా కే. సుబ్బారావు తండ్రి ఆమెకు డిగ్రీచదువుకు ప్రోత్సహించడమే కాక మస్టర్ డిగ్రీ వరకు చదివించాడు. ఆమె బయాలజీ డిగ్రీ చేయండం ఆరభించిన తరువాత ఆమెకు ఆర్గానిక్ కెమెస్ట్రీ అంటే ఆసక్తి ఏర్పడింది. ఆమెకు జువాలజీ అంటే ఆసక్తి తక్కువ అయినా ఆమెకు ఫైనల్ పరీక్షలలో జువాలజీలో అత్యధిక మార్కులు లభించాయి. అందువలన ఆమె ఎం.ఎస్.సి జువాలజీ చేసింది. ఆమె 1964లో హెల్మితాలజీ స్పెషలైజేషన్‌తో డిగ్రీ పూర్తిచేసింది. 
సరళా కే. సుబ్బారావుకు రీసెర్చ్ చేయాలని ఆసక్తి ఉన్నా ఎం.ఎస్.సి పూర్తిచేయగానే జువాలజీ లెక్చరర్‌గా కొంతకాలం పనిచేసింది. 1967లో ఆమె వివాహం చేసుకుని భర్తతో అమెరికా 
వెళ్ళింది. అక్కడ ఆమెకు ప్రఖ్యాత కార్న్‌జెనెటిస్ట్‌ ప్రొఫెసర్ జాన్ లగ్నన్‌తో పనిచేసే అవకాశం లభించింది. ఆమె 1970 లో మొదటి కుమార్తెకు జన్మ ఇచ్చింది. 1973లో ఆమె " యూనివర్శిటీ ఆఫ్ ఇల్లినాస్ " నుండి జెనెటిక్స్‌లో డాక్టొరేట్ పుచ్చుకున్నది.
డాక్టొరేట్ పూర్తి అయిన తరువాత కుటుంబంతో భారతదేశం తిరిగి వచ్చారు. 1974 లో హెల్త్ ఆర్గైనైజేషన్ (WHO)-ఇండియన్ కౌంసిల్ ఆఫ్ మెడికల్ రీసెర్చ్ (సి.ఎం.ఆర్) ఢిల్లీలో 
స్థాపించిన " జెనెటిక్ కంట్ర్జోల్ ఆఫ్ మద్కిటోస్ " ప్రాజెక్ట్‌లో సరళా కే. సుబ్బారావు ఇంసెక్ట్ జెనెటిస్ట్‌గా ఉద్యోగబాధ్యతలు చేపట్టింది. 1975లో ప్రాజెక్ట్ సభ్యులు కొత్తగా స్థాపించబడిన 
ఐ.సి.ఎం.ఆర్‌ ఇంస్టిట్యూటుకు తరలించబడ్డారు.
సరళా కే. సుబ్బారావు 25 సంవత్సరాల రీసెర్చ్ తరువాత రిసెర్చ్ విద్యార్ధులకు మార్గదర్శిగా ఉండే అవకాశం లభించింది. ఆమె వద్ద అధ్యయనం చేసిన విద్యార్ధులలో చాలామంది డాక్టొరేట్ పూర్తిచేసి పోస్ట్‌డాక్టొరల్ పొజిషన్ సంపాదించుకున్నారు. ఆమె చేసిన విశేష కృషిఫలితంగా ఆమెకు ఎం.ఒ.టి. అయంగార్ మెమోరియల్ అవార్డ్ అందుకుంది.ఆమె రీసెర్చ్ సహాధ్యాయులు మరియు పైఅధికారుల చేత గుర్యించబడింది. ఆమె చేసే పరిశోధనలు సాంఘికసంక్షేమానికి సంబంధించించింది కనుక ఆమె తన పరిశోధనలు నిరంతరంగా కొనసాగించాలనుకున్నది.
పిట్టువారిపాలెం
"పిట్టువారిపాలెం" ప్రకాశం జిల్లా చీరాల మండలానికి చెందిన గ్రామము.
[1] ఈనాడు ప్రకాశం, 2013 నవంబరు 26. 8వ పేజీ.
[2] ఈనాడు ప్రకాశం; 2014, మార్చి-13; 7వ పేజీ.
సుమతీ సూర్య
సుమతీ సూర్య మధ్యతరగతి కుటుంబంలో జన్మించింది. 9 సంవత్సరాల వయసువరకు ఆమె చదువుకు సహకారం అందించిన వారు ఆమె తల్లితండ్రులే. మద్యాహ్నం వేళలో ఆమె తల్లి ఆమెతో కూర్చుని వ్రాయడం, చదవడం, పాఠాలలో సహకరించడం వంటివి చేసేది. ఆమె తండ్రి తరచుగా ఉద్యోగరీత్యా ప్రయాణం చేస్తూ ఉండేవాడు. ఆయన సుమతీకి అంకగణిత సమస్యలు ఇచ్చి వాటిని పరిష్కరించడానికి అవసరమైన చిట్కాలను అందించేవాడు. ఈ విధంగా సుమతీ సూర్యకు ప్రాథమిక సంఖ్యలతో పరిచయం ఏర్పడింది. ఇలా ఆమెకు పాఠశాల రోజులలో గణితం మీద ఆసక్తి ఏర్పడింది. ఇలా ఆటలో భాగంగా గణితం నేర్చుకోవడంలో ఆనందం కూడా అనుభవించింది. తరువాత ఆమె అన్న కొరకు తీసుకువచ్చే సైన్స్ సంబంధిత పుస్తకాలు చదివేది. వీటితో ఆమెకు సైన్స్ మీద అభిమానం ఏర్పడింది.
సుమతీ సూర్య 9 సంవత్సరాల వయసులో దేవుడంటే విశ్వాసం పోయింది. హేతుబద్ధంగా ఆలోచించడం ఆమెను ప్రకృతిలోని ప్రతిది ప్రశ్నించి తెలుసుకునే అలవాటు కలిగింది. ఆమె మిడిల్ క్లాసుకు చేరుకునే సమయానికి ఆమె తల్లి చురుకైన జర్నలిస్టుగా, రచయితగా రూపొందింది. ఆమె తల్లి ఆమె ప్రాథమిక సైన్స్ విద్యలో చక్కని సహకారం అందించింది. ఆమె 6వ తరగతిలో ఉన్నప్పుడు ఒక ఉత్సాహవంతుడైన ఉపాధ్యాయుడు ఏకలవ్య రచించిన "బేసిక్ సైన్స్" అనే అద్భుతమైన హిందీ పుస్తకాన్ని ఆంగ్లంలోకి అనువదించాడు. ఆ పుస్తకం ఆమెను ప్రభావితం చేయడమేగాక సైన్స్ మీద ఆసక్తిని ఏర్పరచింది. ఎలెక్ట్రికల్ ఇంజనీరయిన తండ్రి ఇంట్లో ఉండే వస్తువులు ఎలా పనిచేస్తున్నాయో వివరించేవాడు. ఆమెకు భౌతిక శాస్త్రము అంటే ఆసక్తి ఏర్పడాడానికి ఆమె అన్న కూడా ఒక కారణం. సుమతి అన్న కాలేజీలో భౌతిక శాస్త్రము ప్రధానాంశంగా ఎంచుకున్నాడు. అన్న తన చదువును గురించి ఇంట్లో చేసే చర్చలు కూడా ఆమెను విద్యాపరంగా ప్రభావితం చేసాయి. అలాగే విద్యార్థుల ప్రశ్నలకు ఓర్పుతో సమాధానాలు ఇచ్చే టీచర్లు లభించడం ఆమె అదృష్టమని భావించింది. అయినా ఉన్నత పాఠశాల ముగించే సమయంలో పాఠశాలలోను, ఇంట్లోనూ స్త్రీలకు సైన్సు, గణితమూ సరిపోవు అని ఆమె లక్ష్యాన్ని నిరుత్సాహపరిచడం మొదలైంది. అయినప్పటికీ ఆమె అన్న ఆమె శక్తిని, ఆసక్తినీ ప్రోత్సహించి ఇంకా ఆసక్తిని పట్టుదలను పెంచుకొమ్మని ప్రోత్సహించాడు. ఎలాగైతేనేం ఆమె స్థానిక కాలేజీలో భౌతిక శాస్త్రం ప్రధానాంశంగా బి.ఎస్.సిలో చేరింది. అక్కడ ఆమెకు ప్రోత్సాహకరమైన విద్య లభించలేదు.
సుమతీ సూర్య సైరక్యూస్ యూనివర్శిటీలో ప్రొఫెసర్. రఫీల్ సార్కిన్ మార్గదర్శకత్వంలో పరిశోధన చేసింది. ఆయన సుమతీ సూర్యకు శ్రేయోభిలాషిగా మారాడు. ఆమె టోపాలజీ సిద్ధాంత వ్యాసాన్ని (థీసిసు) సమర్పించింది. దీని కొరకు ఆమె గ్రాడ్యుయేట్ స్థాయి గణితాన్ని అధ్యయనం చేయవలసిన అవసరం ఏర్పడింది. ఆమె దానిని తనకు తానే నేర్చుకుంది. అది ఆమె గణిత ఆసక్తిని తిరిగి ప్రదీప్తం చేయడంతో ఆమె తన పరిశోధనను గణితం వైపు మళ్ళించింది. ఫలితంగా ఆమె పోస్ట్‌ డాక్టొరల్ పని కొరకు " మాథమెటికల్ ఆస్పెక్ట్స్ ఆఫ్ జనరల్ రిలేటివిటీ అండ్ క్వాంటం గ్రావిటీ అండ్ కొలాబరేటెడ్ ఇంక్లూడెడ్ మాథమెటిక్స్"ను ఎంచుకుంది.
తదనంతర కాలంలో ఆమె బెంగళూరులోని రామన్ రీసెర్చి ఇన్స్టిట్యూట్ లో పని చెయ్యడం మొదలుపెట్టింది.
కుద్సియా తహ్సీన్
కుద్సియా తహ్సీన్ : Qudsia Tahseen లేదా "ఖుద్సియా తెహ్సీన్. జననం ఉత్తరప్రదేశ్ లోని ఆజం గఢ్.
విద్యావంతులైన తల్లిదండ్రులు లభించడం ఈమె అదృష్ట్రం. చిన్నప్పట్నుంచీ సైన్స్ అంటే వల్లమాలిన అభిమానం. ఈ అభిమానమే ఈమెను తన ఇష్టమైన రంగంలో నిష్ణాతురాలిని చేసింది. 
ప్రభుత్వ బాలికల ఉన్నత పాఠశాల లో విద్యాభ్యాసం జరిగింది. ప్రభుత్వ డిగ్రీ మహిళా కళాశాలలో ఉన్నత విద్య మెరిట్ స్కాలర్ షిప్ పొందినది. ఆ తరువాత ఉన్నత విద్యాభ్యాసం కొరకు ఆలీఘర్ ముస్లిం విశ్వవిద్యాలయం లో జంతుశాస్త్రం ప్రత్యేక విషయం గా తీసుకుని అభ్యసించింది.
రీసెర్చ్ కొరకు "నెమటాలజీ"ని మాస్టర్ లెవల్ లో ఎంచుకున్నారు. NET పరీక్షలు అపుడే ప్రారంభించ బడ్డాయి. జూనియర్ రీసర్చ్ ఫెల్లోషిప్ కొరకు క్వాలిఫై అయినారు.
రీసర్చ్ యందు వీరి గైడ్ ప్రో.శమీం జయరాజ్ పురి, రీసర్చ్ లో ఎంతో సహాయసహకారాలు అందించారు. తన భర్త కూడా పూర్తి సహకారాన్ని అందించారు.
వీరి మొదటి అపాయింట్మెంట్ అ.ము.యూ. లోని మహిళా కళాశాలలో 1989 లో జరిగింది. మహిళా కళాశాలలో రీసర్చ్ కొరకు వసతులు సదుపాయాలూ లేకున్ననూ, తన రీసర్చ్ ను కొనసాగించారు. 
ఇటు అధ్యాపకురాలిగానూ, అటు రీసెర్చ్ ఫెలో గానూ కష్ట పడి ముందుకు సాగినందువల్ల, నాలుగు "యంగ్ సైంటిస్ట్ అవార్డులు" లభించాయి, ఇందులో ఇండియన్ సైన్స్ కాంగ్రెస్ అసోసియేషన్ అవార్డ్, ఇండియన్ నేషనల్ సైన్స్ అకాడమీ అవార్డులు ఉన్నాయి. ఒకవైపు అంతర్జాతీయ జర్నల్స్‌లో ఆమె పేపర్లు ప్రచురితమయ్యాయి. కుద్సియా తహ్సీన్1997లో ఎ.ఎం.యు, " డిపార్ట్‌మెంట్ ఆఫ్ జువాలజీ "కు బదిలీ అయింది. 
ఆతరువాత కుద్సియా తహ్సీన్ తన సమయాన్ని అత్యధికంగా రిసెర్చ్ చేయడానికి కేటాయించింది. రీసెర్చ్ నిమిత్తం రోథంస్టెడ్, సి.ఎ.బి.ఐ, యూనివర్శిటీ ఆఫ్ రీడింగ్, బ్రిటిష్ నేషనల్ హిస్టరీ మ్యూజియం (ఇంగ్లాండ్) , స్కాటిష్ క్రాప్ రీసెర్చ్ ఇంస్టిట్యూట్ (స్కాట్‌లాండ్) , యూనివర్శిటీ ఆఫ్ ఘెంట్ (బెల్జియం) మరియు యూనివర్శిటీ ఆఫ్ కలిఫోర్నియా లకు కొలాబరేషన్ విధానంలో పనిచేయడానికి వెళ్ళింది. ఆతరువాత ఐ.ఎన్.ఎస్.ఎ బైలేటరల్ ఎక్స్‌చేంజ్ ప్రోగ్రాం విధానంలో రోథెమ్‌స్టెడ్ ఇంటర్నేషనల్ ఫెలోషిప్ మరియు డి.బి.టి ఓవర్‌సీస్ అసోసియేట్‌షిప్ ఈ కొలాబరేషన్‌ను ప్రోత్సహించింది. అమె రీసెర్చ్ ఉపకరణాల కొరకు నిధిసహాయానికి అభ్యర్ధించింది. దీర్ఘకాల ఉద్యోగ బాధ్యతలలో ఆమె పలు విద్యార్ధులకు రీసెర్చ్ మార్గదర్శిగా ఉండడానికి అంగీకరించింది. వారికి అవసరమైన ప్రయోగశాల వసతి లేని కారణంగా ఆమె ప్రయోగశాల ఏర్పాటుకు అభ్యర్ధించింది. ఫలితంగా ఉద్యోగంలో చేరిన 14 సంవత్సరాల తరువాత 2003 నాటికి ఆమెకు స్వతంత్రగా పనిచేయగలిగిన ప్రయోగశాల ఏర్పాటుచేసుకోవడానికి సాధ్యపడింది. తరువాత ఆమె " నెమటోడ్ టాక్సోనమీ " ప్రధానాంశంగా పలు ప్రచురించిన పలు 
పేపర్లు అంతర్జాతీయ గుర్తింపును తీసుకువచ్చాయి. ఒ.ఎన్.టి.ఎ అందుకున్న ప్రథమ మహిళగా ఆమె గుర్తించబడింది. నెమోటాలజీలో ఉన్నతస్థాయిలో నిలిచినందుకు ఆమె 2005లో 
స్పెషల్ అవార్డును అందుకున్నది. ఆమె వృత్తిరీత్యా ఎదగడానికి ఆమెకు తల్లితండ్రులు పూర్తి సహకారం అందించారు.
శిఖా వర్మ
శిఖా వర్మ తండ్రి ఇంజనీరు. ఆయన పిల్లలకు చదువు ముఖ్యత్వం గురించి చెప్తూ ఉండేవాడు. శిఖా వర్మకు ఆరంభకాలంలో తండ్రి ప్రోత్సాహం అధికంగా ఉంటూ ఆమెకు సైన్స్ మీద ఆసక్తి ఏర్పడింది. తరువాత. ఆమె లెవెంత్ చదివేసమయంలో ఆమె తండ్రి ఉద్యోగనుండి విరమించాడు. అప్పుడు శిఖా వర్మ అన్న చదువుకు ముఖ్యత్వం ఇవ్వవలసిన పరిస్థితి ఏర్పడింది. అయినప్పటికీ ఆమె తల్లితండ్రులు చక్కగా చదువుకుని స్వతంత్రంగా జీవించమని చెప్పేవారు. 
1982లో కాన్పూర్ ఐ.ఐ.టిలో ఎం.ఎస్.సి అధ్యయనం కొరకు చేరింది. అక్కడ టీచర్లు విద్యార్థులకు సంపూర్ణ మద్దతు ఇచ్చేవారు. ప్రొఫెసర్ జి.కె మెహతాస్ ఎక్పెరిమెంటల్ మెథడ్స్ టీచింగ్ శిఖా వర్మకు ప్రేరణ ప్రేరణ కలిగించిది. ఆతరువాత ఆమె ఎక్పెరిమెంటల్ మెథడ్స్ పరిశోధన చేయాలని నిర్ణయించుకున్నది. ఐ.ఐ.టిలో ఆమె తన సీనియర్ అయిన అజిత్ మోహన్‌ను కలుసుకున్నది. తరువాత ఆమె 1984లో ఎం.ఎస్.సి పూర్తిచేసిన తరువాత అజిత్‌ మోహన్‌ను వివాహం చేసుకున్నది. తరువాత భార్యాభర్తలిద్దరూ యు.ఎస్‌లోని సిరాకస్ యూనివర్శిటీలో పి.హె.డి చేసారు. 
శిఖా వర్మ 1990లో పోస్ట్‌డాక్టొరల్ పొజిషన్ కొరకు క్లేవ్‌లాండ్ లోని వెస్ట్రన్ యూనివర్శిటీలో చేరింది. తరువాత మిల్వూకీ సమీపంలో ఉన్న " యూనివర్శిటీ ఆఫ్ విస్కాంసిన్ "లో కొనసాగింది.శిఖా వర్మ.1993లో ఎం.బి.ఇ మరియు ఎం.ఒ.సి.వి.డి అధ్యయనం చేయడానికి " యూనివర్శిటీ ఆఫ్ కలిఫోర్నియా- శాంటాబర్బరా "కి వెళ్ళింది.
శిఖా వర్మ ఆమె భర్త పోస్ట్‌డాక్టొరల్ పొజిషన్ కొరకు యు.ఎస్.లోని వేరువేరు ప్రాంతాలలో ఉన్నందున రెండుప్రాతాలు ఒకదానికి ఒకటి దూరంగా ఉన్నందున భార్యాభర్తలు ఇరువురు 4 సంవత్సరాల కాలం దూరంగా ఉండిపోయారు. తరువాత వారిరువురు ఒకే ప్రదేశంలో నివసించాలని నిర్ణయించుకుని భారతదేశంలో పర్మనెంట్ పొజిషన్ కొరకు అభ్యర్థించారు. అందుకు బదులుగా భువనేశ్వర్ " ఇంస్టిట్యూట్ ఆఫ్ ఫిజిక్స్ " (ఐ.ఒ.పి) నుండి ఫాకల్టీ కొరకు భార్యాభర్త లిరువురికి అవకాశం లభించింది. 1994 వేసవిలో వారికి కుమారుడు జన్మించాడు.
తరువాత మూడు మాసాలకు ఆమె ఐ.ఒ.పిలో చేరింది. వారిరువురికి సమానార్హతలు ఉన్నందున ఇరువురికి ఒకే ఇంస్టిట్యూట్లులో ఉద్యోగాలు లభించాయి.
ఆరంభకాలంలో ఐ.ఒ.పిలో శిఖా పని వర్మకు చాలా కష్టం మరియు శ్రమతో గడిచింది. ఎక్స్‌పెరిమెంటల్ సిస్టంలో సరైన వసతులు లేని కారణంగా సమస్యలు ఎదురైయ్యాయి. అయినప్పటికీ
భర్త సహకారంతో ఎక్స్‌పెరిమెంటల్ సిస్టం ఏర్పాటు చేసి పనిచేయడానికి అనుకూలమైన వాతావరణం ఏర్పరచుకున్నది. పిల్లల పోషణ నిమిత్తం వారిరువురు పనివేళలను షిఫ్ట్ పద్ధతిలో మార్చుకుని పనిచేసారు. శిఖా వర్మ ఎక్స్‌పెరిమెంట్లు తరచుగా రాత్రివేళవరకు కొనసాగుతుంటాయి. ఐ.ఒ.పిలో పనిచేసే సమయంలో ఎక్స్‌పెరిమెంట్లు నిర్వహించడానికి దేశంలోని ఇతర లాబరేటరీలకు వెళ్ళవలసిన అవసరం ఏర్పడేది. ఆమె మొదటిసారి కాంఫరెంస్‌కు వెళ్ళేసమయానికి ఆమె కుమారునికి 6 మాసాలు మాత్రమే. కాని భర్త సహకారం మరియు డైరెక్టర్ ప్రొఫెసర్ 
రామమూర్తి అందించిన సహకారంతో ఇలాంటి పరిస్థితులను అధిగమించగలిగింది. తరువాత నిధులను సమకూర్చుకుని ఐ.ఒ.పిలో లాబరేటరీ ఏర్పాటు చేసిన తరువాత పరిస్థితులు అనికూలంగా మారాయి. తరువాత ఆమె రీసెర్చ్ స్కాలర్స్‌కు మార్గదర్శిగా, తల్లిగా బాధ్యతలు విజయవంతంగా నెరవేర్చగలిగింది.
జి.వి.మావలాంకర్
గణేశ్ వాసుదేవ్ మావలాంకర్ లేదా గణేశ్ వసుదేవ్ మవళంకర్ : Ganesh Vasudev Mavalankar (నవంబరు 27, 1888 – ఫిబ్రవరి 27, 1956) ప్రజాదరణ పేరు దాదాసాహెబ్ , ఒక స్వాతంత్ర్యసమర యోధుడు, కేంద్ర రాజ్యాంగ సభ యొక్క అధ్యక్షుడిగా 1946 నుండి 1947 వరకు వున్నాడు. స్వతంత్ర భారత లోకసభ యొక్క మొదటి స్పీకరు. ఇతడి కుమారుడు పురుషోత్తమ మావలాంకర్ ఆతరువాత లోక్‌సభ సభ్యుడిగా గుజరాత్ నుండి ఎన్నికైనాడు.
మండే సత్యనారాయణ
మండే సత్యనారాయణ (1933 - నవంబర్ 27, 2013) ( మండే సత్యం) విప్లవ కవి.
నల్గొండ జిల్లా, భువనగిరిలో 1933లో పుట్టారు. 16వ ఏటనే కమ్యూనిస్టు సిద్ధాంతాలకు ప్రభావితులయ్యారు. 1953లో రైల్వే ఉద్యోగంలో చేరారు. 1954లో వివాహం జరిగింది. ఉద్యోగంలో మజ్దూర్‌ యూనియన్‌ కార్యకర్తగా పేరుపొందారు. కొండపల్లి సీతారామయ్యతో పరిచయం ఏర్పడటంతో పీపుల్స్‌వార్‌కు దగ్గరయ్యారు. పీపుల్స్‌వార్‌ ఉద్యమ నేపథ్యంలో వందకు పైగా విప్లవగీతాలను రచించారు.
నవంబర్ 27, 2013లో గుండెపోటుతో కన్నుమూశారు.
మండలేముల సీతారామశాస్త్రి
మండలేముల సీతారామశాస్త్రి బొబ్బిలి సంస్థానానికి చెందిన సుప్రసిద్ధ కవి పండితులు.
వీరు బొబ్బిలి రాజా శ్వేతా చలపతి రామకృష్ణ రంగారావు గారి కోరిక మేరకు "బొబ్బిలివారి వంశావళి" ని రచించారు. ఇది బొబ్బిలి మహారాజు గారు రచించిన "History of Bobbili Zamindari" అనే ఆంగ్ల గ్రంథానికి పద్య రూపాంధ్రీకరణ. ఇది ఏకాశ్వాస గ్రంథముగా 616 పద్యాలను కలిగియున్నది. ఇందులో మొదటి 104 పద్యాలు బొబ్బిలి పూర్వ చరిత్రను, తర్వాత 512 పద్యాలు రాజావారి పరిపాలనను తెలియజేస్తున్నాయి.
ఇందులో కవి తనను తాను గురించి ఇలా చెప్పుకున్నాడు:మండలేములపద మండిత కౌండిన్య
గోత్రజు వేంకట కోవిద సుతు
సూర్యనారాయణ సుర్యపదిష్ట స
త్కావ్య నాటక బొధ ఘనుసుసర్ల
వంశ్య సీతారామ పర గురుకరుణా స
మాగత న్యాయ వేదాంత బోధ
కలితు వేంకట రామకవి...54
పుల్లయ్యగారిదిబ్బ
"పుల్లయ్యగారిదిబ్బ" కృష్ణా జిల్లా నాగాయలంక మండలానికి చెందిన గ్రామం.
సముద్ర మట్టానికి 6 మీ.ఎత్తు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
మండలపరిషత్ ప్రాదమిక పాఠశాల
ఈ గ్రామం పర్రచివర గ్రామ పంచాయతీ పరిధిలోని గ్రామం.
వరి, అపరాలు, కూరగాయలు
వ్యవసాయం
ఈ గ్రామానికి చెందిన, వ్యవసాయ కూలీ కుటుంబానికి చెందిన శ్రీ పైకం శేషుబాబు+సుగుణ దంపతుల కుమార్తె అయిన రాజ్యలక్ష్మి ముసునూరు బాలికల గురుకుల పాఠశాల విద్యార్ధిని. ఈమె అలుపెరుగని సాధనతో కబడ్డీ క్రీడలో రాణించుచున్నది. పాఠశాల, మండల, జిల్లా, జోనల్ స్థాయిలో, కబడ్డీ, ఖో-ఖో, పరుగు పందేలలో ప్రతిభ కనబరచుచూ, విజయపరంపర కొనసాగించుచున్నది. ఈమె అండర్-16 విభాగంలో జాతీయస్థాయి కబడ్డీ జట్టుకు ఎన్నికైనది. ఇప్పుడు భోపాలులో 2013 డిసెంబరు 20 నుండి జరుగే జాతీయస్థాయి కబడ్డీ పోటీలకు, ఈమె ఐదవసారి వెళ్ళనున్నది. ఇదేగాక ఈమె రన్నింగ్, ఖో-ఖో ఆటలలో గుడా జోనల్ స్థాయిలో పలు పతకాలు గెల్చుకున్నది. [1]
[1] ఈనాడు కృష్ణా. 28 నవంబరు,2013.8వ పేజీ.
ఎస్.ఉప్పలపాడు
"ఎస్.ఉప్పలపాడు" కడప జిల్లా జమ్మలమడుగు మండలానికి చెందిన గ్రామం. పిన్ కోడ్ నం. 516 431., ఎస్.టి.డి.కోడ్ = 8560.
[1] ఈనాడు కడప/జమ్మలమడుగు. 29 నవంబరు,2013. 1వ పేజీ.
తిరుచ్చిత్తరకూడమ్
తిరుచ్చిత్తరకూడమ్‌ (ఆంగ్లం: Thiruchitrakoodam) ఒక పవిత్రమైన క్షేత్రము. ఇది చిదంబరం పట్టణంలోనున్నది. ఇది 108 వైష్ణవ దివ్యదేశాలులో ఒకటి.
ఈ క్షేత్రమునకు పడమట దిశగా 40 కి.మీ. దూరమున స్వయం వ్యక్త స్థలములలో నొకటియైన శ్రీముష్ణమును, నైరుతి దిశగా 25 కి.మీ. దూరమున కాట్టుమన్నార్ కోవెలయు గలదు. ఈ సన్నిధిలోనే చిదంబర నటరాజ శివాలయము గలదు.శ్లోకము|| 
శ్రీ పుండరీక సరసీ పరిశోభమానే
శ్రీ చిత్రమూట నగరే భుజగేంద్ర శాయీ
శ్రీ పుండరీక లతికా ప్రియ దివ్యరూపః
శ్రీ సాత్త్వికాఖ్య వరమన్దిరవాస లోలః
శ్లోకము|| 
ప్రాచీముఖ శ్శివముఖా మర కణ్వ తిల్యా
ప్రత్యక్ష మంగళ తనుః కులశేఖరేణ
సంకీర్తితః కలిజితా మునినా చ నిత్యం
గోవిందరాజ భగవానవనౌ విభాతిపాశురము|| 
అజ్గణెడు మదిళ్ పుడైశూళ్ అయోత్తి యెన్నుమ్‌
అణినగరత్తులగనైత్తుమ్‌ విళక్కుఇనోది
వెజ్గదిరోన్ కులత్తు క్కోర్ విలక్కాయ్ తోన్ఱి
విణ్ ముళ్‌దు ముయ్యక్కొణ్డ వీరన్ఱన్నై
శెజ్గణెడుమ్‌ కరుముగిలై యిరామన్ఱన్నై
త్తిలై నగర్ తిరుచ్చిత్తర కూడన్దన్నుళ్
ఎజ్గళ్ తని ముదల్వనై యెమ్బెరుమాన్‌న్ఱన్నై
యెన్ఱుకొలో కణ్‌కుళిర క్కాణునాళేవైష్ణవ దివ్యదేశాలు
తిరుకూడలూరు
తిరుకూడలూరు లేదా కూడలూర్ (ఆంగ్లం: Thirukkodaloor) ఒక దివ్యమైన పుణ్యక్షేత్రము. ఇది 108 వైష్ణవ దివ్యదేశాలులో ఒకటి.
తంజావూరు నుండి తిరువయ్యార్ చేరి అక్కడ నుండి కుంభకోణం పోవు బస్ లో 10 కి.మీ. దూరములో ఈ సన్నిధి చేరవచ్చును. ఆడుదురై పెరుమాళ్ కోయిల్ 
సూచన: తంజావూరు నుండి గణపతి అగ్రహారం పోవు టౌన్ బస్ లో ఈ క్షేత్రమును చేరవచ్చును. ఇచట వసతులేమియు లేవు. అయ్యంపేటలోగాని, తిరువయ్యారులో గాని బస చేయాలి. అయ్యంపేటకు 7 కి.మీ. దూరములో ఈ క్షేత్రము ఉంది. అర్చక స్వాములు ఉండు సమయమును తెలిసికొని ఆరాధించాలి.శ్లోకము|| 
చక్ర తీర్థాంచితే రమ్యే కూడలూర్ నగరీవరే
పద్మాసన లతానాధో వైయ్యంకాత్త విభుస్సదా
శ్లోకము|| 
శుద్ధ సత్త్వ విమానస్థః ప్రాజ్ముఖో నన్దకర్షిణా
ప్రత్యక్షితః కలిధ్వంసి స్తుతి ప్రీతో విరాజతే
పాశురము|| 
తాన్దం పెరుమై యఱియార్; తూదు | వేన్దర్కాయవేన్దరూర్ పోల్;
కాన్దళ్ విరల్ మెన్ కలై నన్మడవార్ | కూన్దల్ కమ్ఱం కూడలూరే.
పాశురము|| 
తక్కన్‌వేళ్వి త్తకర్త తలైవన్ | తుక్కన్దుడైత్త తుణైవరూర్ పోల్
ఎక్కలిడు నుణ్ మణల్ మేల్, ఎజ్గుమ్‌ | కొక్కిన్ పళమ్‌ వీళ్ కూడలూరే.
కంటికి కనుపింపనిధానిని (అనగా భగవత్స్వరూపమును) కంటికి కనుపించునట్లు అనుసంధించుకొనుచు, కంటికి కనుపించు (శబ్దాదిభోగములను) వానిని కంటికి-కనబడునట్లు భావించువాడే ముముక్షువు. "శ్రీపరాశర భట్టర్"
వైష్ణవ దివ్యదేశాలు
తిరుక్కణ్ణంగుడి
తిరుక్కణ్ణంగుడి (ఆంగ్లం: Thirukkannangudi) ఒక పవిత్రమైన క్షేత్రము. దీనిని కృష్ణారణ్య క్షేత్రం అని కూడా పేరున్నది. ఇది 108 వైష్ణవ దివ్యదేశాలు లో ఒకటి.
ఈ క్షేత్రానికి కృష్ణారణ్య క్షేత్రమని కూడా అంటారు. ఇచట ఆకులు ముడుచుకొనని చింతచెట్టు (ఉఱంగాప్పుళి) తిరుమంగై ఆళ్వార్ రాయి విసరిన చోట ఏర్పడిన ఊరా కిణర్ అను మంచి నీటి చెఱువు ఉండేవి. పుష్పించినా కాయలు కాయని పొగడ చెట్టు ఉంది. ఇచ్చట తాయార్ మూలవర్ ఉత్సవర్ ఒకే పోలికలో నుండుట విశేషము. తిరుమంగై ఆళ్వార్ బంగారు బుద్ధ విగ్రహమును దాచిన స్థలము. ఆ స్థల యజమానితో వచ్చిన వివాద కారణముగా "తీరవళక్కు తిరుక్కణ్ణం గుడి" (తీరని వాజ్యము తిరుక్కణంగుడి) యని ప్రసిద్ధి చెందినది. కుంభమాసం మఖా నక్షత్రం తీర్థోత్సవము జరుగును.
నాగపట్నం - శిక్కిల్ - కీవళూర్ మధ్యన గల ఆళయూర్ అను చోట బస్ దిగి 1 కి.మీ. నడచి సన్నిధి చేరవచ్చును. తంజావూరు - కీవళూర్ మార్గములో కీవళూర్ నుండి 3 కి.మీ. వసతులు స్వల్పము.శ్లోకము:
శ్రీ మచ్చ్రవణ కాసారే తిరుక్కణ్ణంగుడీరితే
పురే శ్యామళ తంవాఖ్యః అరవ్ందలతాయుతః
ఉత్పలాఖ్య విమానస్థః ప్రాజ్ముఖో గౌతమర్షిణా
ప్రత్యక్షితః కలిఘ్నార్య సంస్తుతో భువి భాసతే
పాశురము:
వజ్గమున్నీర్ వరినిఱ్ప్పెరియవాళ రవినణైమేవి
తజ్గమార జ్గైత్తడ మలరున్ది చ్చామమామేని యెన్ఱలైవన్
అజ్గమా ఱైన్దు వేళ్వి నాల్‌వేద మరుజ్గవై పయిన్ఱు; ఎఱిమూన్ఱుమ్‌
శెజ్గయాల్ వళర్కున్దుళక్కమిల్ మనత్తోర్ తిరుక్కణ్ణజ్గయ్ళ్ నిన్ఱానే.
వెన్ఱిశేర్ తిణ్మై విలజ్గల్ మామేని వెళ్ళెయి--రిత్తఱుకణ్,
పన్ఱియాయన్ఱు పార్ మగళ్ పయిలై తీర్తవన్ వజ్జవర్ పొగన్
ఒన్ఱలావురువత్తులప్పిల్ పల్ కాలత్తయర్ కొడి యొళివళర్ మదియుమ్‌
శెన్ఱుశేర్ శెన్నిచ్చిగరనన్ మాడ త్తిరుక్కణ్ణజ్గుడియుళ్ నిన్ఱానే.వైష్ణవ దివ్యదేశాలు
వెంకటాద్రి ఎక్స్‌ప్రెస్ (సినిమా)
వెంకటాద్రి ఎక్స్‌ప్రెస్ 2013లో మేర్లపాక గాంధీ దర్శకత్వంలో విడుదలైన తెలుగు చలన చిత్రము. ఇందులో సందీప్ కిషన్, రకుల్ ప్రీత్ సింగ్ ముఖ్యపాత్రలు పోషించారు.
సందీప్‌ (సందీప్‌ కిషన్‌) తండ్రి (నాగినీడు) ఎవరు తప్పులు చేసినా కానీ సహించడు. తన ఇంట్లో వాళ్లకి కూడా తప్పుల జాబితా తయారు చేసి, వంద తప్పులు చేసిన వెంటనే వాళ్లని ఇంట్లోనుంచి బహిష్కరిస్తాడు. అయితే ఆపదలో ఎవరు ఉన్నా సాయం చేసే అలవాటున్న సందీప్‌ తన తండ్రి దృష్టిలో 99 తప్పులు పూర్తి చేస్తాడు. మరో తప్పు చేస్తే అతడిని ఇంటినుంచి పంపేస్తారు. ఆ సమయంలోనే తన అన్నయ్య పెళ్ళి కోసమని వెంకటాద్రి ఎక్స్‌ప్రెస్‌లో మొత్తం కుటుంబమంతా బయల్దేరుతుంది. కానీ సందీప్‌ రైలు అందుకోలేకపోతాడు. అతని వద్దే తాళిబొట్టు ఉండిపోవడంతో ఎలాగైనా రైలు ఎక్కడానికి ప్రయత్నాలు మొదలుపెడతాడు.
సలాత్ అల్ జనాజా
సలాత్ అల్ జనాజా : Salat al-Janazah (, ) ఇస్లామీయ విధానంలో ఖననసంస్కారాలలో ఒక భాగం. శవానికి ఖననం చేయుటకు ముందు ఆచరించే లేదా చేసే ప్రార్థనే ఈ సలాత్ అల్ జనాజా. ఇది ఒక ముస్లింల ఆచారం. ఖననానికి ముందు, ముస్లింల సమూహం, చనిపోయినవారి ఆత్మశాంతికొరకు, అతని పాపాలను మన్నించమని అల్లాహ్ ముందు చేసే దుఆ లేదా ప్రార్థన. దీనిని ఫర్జ్ కిఫాయా నమాజ్ అని కూడా అంటారు, అనగా ప్రతిముస్లిం యొక్క విద్యుక్తధర్మం. ఇది ఆచరించని ఎడల ముస్లింలకు అల్లాహ్ ముందు జవాబివ్వవలసి వుంటుంది. ఈ నమాజ్ లో సజ్దా (మోకరిల్లడం) వుండదు. 
ఈ నమాజ్ ఆచరించువారు జనాజా ముందు బారులుగా నిలబడి ప్రార్థించాలి. ఇలా నిలబడే ముస్లింల సమూహానికి ఇమామ్ నాయకత్వం వహించి నమాజ్ ఆచరిస్తాడు. నమాజీలు ఇమాంని అనుకరిస్తారు. ఇమాం ముందు జనాజాలో వుంచిన చనిపోయినవారి శరీరం వుంచుతారు. ఇమాం మరియు నమాజీల సమూహం ఖిబ్లా వైపు ముఖం వుంచి నిలబడుతారు. పార్థివ శరీరాల జనాజాలు ఒకటి కంటే ఎక్కువగా వుంటే ఆ జనాజాలు ఒకదానికి ముందు ఒకటి వుంచుతారు, రెండు జనాజాలకూ నమాజు ఒకటే చదువుతారు. నమాజ్ ఆచరించిన తరువాత మెల్లగా ఫాతిహా చదువుతారు, ఆతరువాత ఆఖరున దుఆ చదువుతారు.
ముహమ్మద్ ప్రవక్త మరియు వారి సహాబాలు జనాజా నమాజ్ ఏవిధంగా ఆచరించాలి అనే విధం ఈ విధంగా చెప్పారు. :
1. మనసులో ప్రార్థనా లక్ష్యాన్ని (నియ్యత్) వుంచుకోవాలి, మొదట చేతులు పైకెత్తి తక్బీర్ (మొదటి తక్బీర్) పఠించాలి, ఆతరువాత చేతులను ముడుస్తూ తమ ఛాతీ క్రింది భాగాన వుంచాలి. కుడి చేతిని ఎడమ చేతిపై వుంచాలి. షైతాన్ బారినుండి కాపాడాలని అల్లాహ్ ను వేడుకోవాలి. తరువాత బిస్మిల్లా హిర్రహ్మా నిర్రహీం పఠించాలి. ఆతరువాత దీన్ని పఠించాలి. 
" سُبحَانَکَ اللّٰھُمَّ وَ بِحَمدِکَ وَ تَبَارَکَ اسمُکَ وَ تَعَالٰی جَدُّکَ وَ جَلََّ ثَنَائُكَ وَ لَا ِالٰہَ غَیرُک َّّ సుబ్'హానక్-అల్లాహుమ్మ, వ బిహమ్‌దిక, వ తబారకస్ముక, వ తఆల జద్దుక, వ జల్లసనాఉక వ లా ఇలాహ గైరుక్"..
2. ఆతరువాత తక్బీర్ మరియు దరూదె ఇబ్రాహీమి చదువుతారు.
3. ఆతరువాత మూడవ తక్బీర్ చదివి, చనిపోయినవారి కోసం దుఆ చేస్తారు .
" ఓ ప్రభువా, జీవించియున్నవారికీ, మరణించియున్నవారికీ క్షమాబిక్ష ప్రసాదించు, మాలో హాజరువన్నావారికినీ, గైరుహాజరువున్నవారికినీ, మా యువతకు మరియు వయస్సుమీరిన వారికినీ, పురుషులకునూ స్త్రీలకునూ. ఓ ప్రభువా, నీవెవరినైనా జీవింపదలచియుంటే ఇస్లాంలోనే (నీకు శరణుజొచ్చుటలోనే) జీవమివ్వు, అలాగే విశ్వాసిగానే మరణమివ్వు. ఓ ప్రభువా, ఇహలోకాలలో మార్గభృష్టులు కాకుండా చూడు, నీ కృపకు పాత్రులు కాకుండా వినాశం పొందుట నుండి రక్షించు. ఓప్రభువా, ఇతడిపై (మరణించిన వారిపై) నీ కృపను నొసంగు, ఇతడిని రక్షించు మరియు క్షమించు, ఇతడిని ప్రశాంతంగా వుంచు మరియు ఇతడిని పరలోకంలో సుళువుగా ప్రవేంపజేయి, ఇతడిని శుద్ధి చేసి ఆరోగ్యం ప్రసాదించు, ఇతడి పాపాలను కడిగివేయి, పాపాల మైలనుండి శుద్ధి చేయి. ఓప్రభువా, ఇహలోకంలోని గృహం కంటే మంచి గృహాన్ని, కుటుంబాన్ని పరలోకంలో ప్రసాదించు. ఓ ప్రభువా, ఇతడిని స్వర్గంలో స్థానాన్ని ప్రసాదించు, ఇతడిని సమాధిలోనూ నరకాగ్ని వల్లనూ కలిగే బాధలనుండి విముక్తి చేయి; ఇతడి సమాధిని విస్తారపరచు మరియు వెలుగుతో నింపు. "
"ఓ ప్రభువా, ఇతడు సత్ప్రవర్తనుడైతే, ఇతడి పుణ్యములను ఇంకనూ పెంచు, కానైతే, ఇతడి పాపాలను మన్నించు. ఓ ప్రభువా, ఇతడిని క్షమించు మరియు ఇతడిని నిజాలను నిష్కర్షగా (ప్రళయదినాన, జవాబుచెప్పే దినాన) చెప్పే ధైర్యాన్నీ ప్రసాదించు. "
4. ఆతరువాత నాల్గవ తక్బీర్ చదువుతారు, కొంచెం విరామం తరువాత "తస్లీమ్" అనగా "అస్సలాము అలైకుం వ రహమతుల్లా" అంటూ కుడి-ఎడమ భుజాలవైపు తిరిగి పలుకుతారు. దీనితో ఈ నమాజ్ ను ముగిస్తారు
ఒక అధికారపూరిత హదీసు ప్రకారం, ముహమ్మద్ ప్రవక్త, ఆత్మహత్య చేసుకున్నవారికి జనాజా నమాజ్ ఆచరించాలని చెప్పలేదు. ;
గడొలిక్ ఆమ్లం
గడొలిక్ ఆమ్లం (ఆంగ్లం: Gadoleic acid) అనునది ఒక అసంతృప్త కొవ్వు ఆమ్లం. కొవ్వు అమ్లాలను మోనోకార్బోక్సిలిక్ ఆమ్లమని కూడా అంటారు. కొవ్వు ఆమ్లాలు కార్బన్, హైడ్రోజన్ మరియు ఆక్సిజన్ మూలకాల సమ్మేళనం వలన ఏర్పడును. కొవ్వుఆమ్లం యొక్క అణువులో కార్బన్ మరియు హైడ్రోజన్ పరమాణువులు ఒక గొలుసువలె ఒకదానికొకటి అనుసంధానింపబడి వుండును. గొలుసులోని ప్రతి కర్బన్ పరమాణువు మరో రెండు కార్బన్ పరమాణువులతో, రెండు హైడ్రోజన్ పరమాణువులతో బంధం ఏర్పరచుకొని వుండును. ఈ విధమైన కర్బన ఉదజని గొలుసు యొక్క ఒకచివర మిథైల్ (CH) సమూహం, రెండోచివర కార్బోక్సిల్ (COOH) సమూహం వుండును. కార్బన్-హైడ్రోజన్ యొక్క శృంఖలంలోని (రెండు అంచులవద్ద నున్న కార్బనులను మినహాయించి, (CH, COOH) మిగతా కార్బనులు, ఇతర కార్బనులతో ఏక బంధం కల్గివున్నచో ఆమ్లాన్ని సంతృప్త కొవ్వు ఆమ్లామని అంటారు. అలా కాకుండాగా హైడ్రోకార్బన్ శృంఖలంలోని ఎదైన కార్బన్ పరమాణువు మరో కార్బన్ పరమాణువుతో రెండు బంధాలను కలిగివున్నచో దాన్ని అసంతృప్త కొవ్వు ఆమ్లమని అంటారు. ఆమ్లంలో కేవలం ఒక ద్విబంధం మాత్రమే వున్నచో దానిని ఏకద్విబంధ అసంతృప్త కొవ్వు ఆమ్లమనియు, ఒకటికన్న ఎక్కువ ద్విబంధాలున్నచో అట్టి కొవ్వుఆమ్లాలను బహుద్విబంధ కొవ్వు ఆమ్లాలని అంటారు. ఆంగ్లంలో వీటిని పాలి అన్‌సాచ్యురెటెడ్ ఫ్యాటి ఆసిడ్లు (poly unsaturated fatty acids) అంటారు. క్లుప్తంగా ఫ్యూఫా (PUFA) అంటారు.
గడోలిక్ ఆమ్లం ఒకే ద్విబంధమున్న కొవ్వుఆమ్లం.దీనిని ఆంగ్లంలో మోనో అన్‌స్యాచురెటెడ్ ఫ్యాటి ఆసిడ్ (mono unsaturated fatty acid) అంటారు. గడొలిక్ ఆమ్లం 20 కార్బనులను కలిగివున్నది. గడొలిక్ ఆమ్లం ద్విబంధాన్ని కార్బోక్సిల్ సమూహం నుండి లెక్కించిన 9-10 కార్బనులమధ్య కలిగివున్నది. ద్విబంధం సిస్ (cis) అమరికను కలిగి ఉంది. అందుచే దీన్ని సిస్,9-గడొలిక్ ఆమ్లమని పిలుస్తారు. గడొలిక్ ఆమ్లం అనేది సాధారణ వ్యవహారిక నామం. దీని శాస్త్రీయ పేరు. సిస్,9=ఐకోసెనోయిక్ ఆమ్లం (cis,9-Icosenoic acid). సంక్షిప్త సంకేత నామం : 20:1n-11. దీని వివరణ 20 కార్బనులున్నాయి, ఒకే ద్విబంధము ఉన్నది, అది 11 వకార్బన్ వద్ద (మిథైల్ (ch) సమూహాం నుంచి లెక్కించిన) వున్నది. గొడొలిక్ ఆమ్లం యొక్క అణుపార్ములా CHCOOH, మరో రకంగా (CHO).IUPAC (International Union Pure Applied Chemistry) విధానం ప్రకారమైనచో గడొలిక్ ఆమ్లాన్ని (Z) -icos-9-enoic acid అని పలుకవలెను. గొడొలిక్ ఆమ్లం అణుబారం 310.51 గ్రాం/మోల్. మిథైల్ సమూహంనుంచి లెక్కించినప్పుడు ద్విబంధం 11 వ కార్నన్ వద్ద ఉండటం వలన ఈ ఆమ్లాన్ని ఒమేగా -11 (ω-11) కొవ్వుఆమ్లమని కుడా పిలుస్తారు.
గొడొలిక్ ఆమ్లం యొక్క ద్విబంధస్థానాన్ని చూపించే అణు సంకేతం: CH (CH) CH = CH (CH) COOH
గొడొలిక్ ఆమ్లానికి రంగు కలిగి వుండదు, స్పటిక రూపంలో వుండును. గొడొలిక్ ఆమ్లాన్ని మొదటగా గండుమీను (cod) కాలేయ నూనెలో గుర్తించారు (Bull H, Ber 1906, 39, 3570) .
ఆమ్లం యొక్క భౌతిక ధర్మాల పట్టిక
జి.ఇ.ఆర్.డి
జి.ఇ.ఆర్.డి : ఇసోఫాజియల్ రిఫ్లక్స్ డిసీస్
ఈ వ్యాధి సాధారణంగా అన్నవాహిక క్రింద భాగం మరియు కడుపు పైభాగం కలిసి ఉండే ప్రాంతంలో జరిగే మార్పుల వల్ల లేదా కడుపులో విడుదలయ్యే ఆసిడ్ అన్నవాహిక లోకి ప్రవేశించడం వల్ల లేదా ఇసోఫాజియల్ స్పింక్టరు యొక్క అసాధారణ సడలింపు వల్ల లేదా హయెటల్ హర్నియ వల్ల వస్తుంది. దీనిని ఆసిడ్ రిఫ్లక్స్ డిసీస్ అని కూడా అంటారు.
ఆల్ఫా- ఎలియొ స్టియరిక్ ఆమ్లం
ఎలియొ స్టియరిక్ ఆమ్లం (Eleostearic acid)ఒక బహుద్విబంధాలున్న ఒక అసంతృప్త కొవ్వు ఆమ్లం.ఎలియొ స్టియరిక్ ఆమ్లం మూడు ద్విబందాలను కలిగివున్నది.దీనిని అక్టాడెకా 9,11,13 ట్రైయోనిక్ ఆమ్లం అనికూడా అంటారు.
ఎలియొ స్టియరిక్ ఆమ్లం ఒక మోనో కార్బోక్సిలిక్ కొవ్వు ఆమ్లం. అనగా ఆమ్లం యొక్క హైడ్రోకార్బన్ శృంఖలంలో ఒకే కార్బోక్సిల్ (COOH)సమూహాన్ని మాత్రమే కలిగివుండును.ఇది 18 కార్బనులను కలిగి మూడు ద్విబందాలను కలిగి ఉంది. ఇది 18 కార్బనులుండి,3 ద్విబంధాలున్నలినోలినిక్ ఆమ్లంకు సమంగతం (ఐసోమరు). లినోలినిక్ ఆమ్లంలో మూడు ద్విబంధాలు సిస్ అమరికలో వరుసగా 9,12,15 కార్బనులవద్ద (కార్బోక్సిల్ సమూహం వైపు నుండి లెక్కించగా) ద్విబంధాలను కలిగి వుండగా ఎలియొ స్టియరిక్ ఆమ్లం ఒక సిస్,రెండు ట్రాన్సు అమరికతో వరుసగా 9,11,13 కార్బనులవద్ద ద్విబంధాలను కలిగివున్నది. అందుచే దీనిని α-ఎలియో స్టియరిక్ ఆమ్లమని అంటారు. ఎలియొ స్టియరిక్ ఆమ్లం అన్నది సాధారణ వ్యవహారిక పేరు.వరుసగా సిస్, ట్రాన్స్,ట్రాన్స్-9,11,13 ద్విబంధాలున్న ఈలయ స్టియరిక్ ఆమ్లాన్ని α-ఎలియో స్టియరిక్ ఆమ్లమని అంటారు. ఎలియొ స్టియరిక్ ఆమ్లం యొక్క శాస్త్రీయ పేరు సిసి, ట్రాన్స్,ట్రాన్స్-9,11,13 ఆక్టాడెక ట్రైనోయిక్ ఆమ్లము (9, 11, 13-octadeca trienoic acid). ఇది స్పటిక రూపంలో వుంటుంది. ఈ ఆమ్లం యొక్క అణుసంకేతం CHO.
ఎలియొ స్టియరిక్ ఆమ్లం యొక్క ద్విబంధ స్థానం చూపించు అణు సంకేత సూచిక : CH- (CH)HC=CH-HC=CH-HC=CH (CH)COOH
ఎలియొ స్టియరిక్ ఆమ్లంలోని ద్విబంధాలను సంధిగ్ధ ద్విబందాలంటారు (conjugated bond).
అసంధిగ్ధబంధం (nonconjugated)అనగా రెండుద్విబంధాల మధ్య కనీసం 3 కార్బనుల ఎడంవుండును.
అలాకాకుండా రెండు కార్బనులు మాత్రమే ఎడం వున్నప్పుడు ఆబంధాలను సంధిగ్ధబంధాలు (conjugated) అంటారు.
అసంధిగ్ధ బంధంనమూనా:C-C=C-C-C=C-C
సంధిగ్ధ బంధం నమూనా:C-C=C-C=C-C
ఆమ్లం భౌతిక,రసాయనిక ధర్మాల పట్టిక 
లభ్యత :ఆల్ఫాఎలియొ స్టియరిక్ ఆమ్లం టుంగ్/టంగ్ (Tung)నూనెలో 70 % శాతం వరకు,చేదు పుచ్చ/చేదు దోస (bitter gourd)గింజల నూనెలో 60% వరకు గ్లిజరాయిడు రూపంలో లభిస్తుంది.
నిన్ను తలచి మైమరచా (పాట)
నిన్ను తలచి మైమరచా అను పాట విచిత్ర సోదరులు (1989) చిత్రం లోనిది. సంగీతం: ఇళయరాజా. సాహిత్యం: రాజశ్రీ. గాత్రం : ఎస్.పి బాలసుబ్రహ్మణ్యం
మరుగుజ్జు గా జన్మించిన అప్పు కమల్ హాసన్ ఒక సర్కస్ లో పని చేస్తూ ఉంటాడు. ఆ సర్కస్ యజమాని కూతురు (రూపిణి)ని ప్రేమిస్తాడు. తాను వేరొకరిని అప్పటికే ప్రేమిస్తోందని, ఆ ప్రేమ తన తండ్రికి ఇష్టం లేదు కాబట్టే సాక్షి సంతకాల కోసమే అప్పుతో స్నేహిస్తోందని అప్పుకి తెలియదు. తన వివాహానికి ఆహ్వానించిన తర్వాత అక్కడికి వెళ్ళిన అప్పు అసలు విషయం తెలుసుకొని భగ్న హృదయుడౌతాడు. ఆ సందర్భంలోనే ఈ పాట. పాట ముగిసే ముందు అప్పు నవ్వుముఖం గల బఫూన్ మాస్క్ ని ఒకటి తొడిగి, దానిని తీసివేసి విలపిస్తాడు. (సర్కస్ కళాకారులు ప్రేక్షకులని రంజింపచేయటానికి ఎన్ని బాధలున్నా వేషం వేసుకొంటారని తెలుపటానికి కాబోలు.) కోపంతో ఆ మాస్క్ ని పైకి విసరగా అది ఉరి వేసుకొన్నట్లు చెట్టుకి వ్రేలాడుతుంది. తనకి మరణమే శరణమని ఉరి వేసుకొంటున్న అప్పుని తల్లి చూసి, అతణ్ణి రక్షించి, తను మరుగుజ్జుగా పుట్టటానికి నిండునెలల గర్బిణిగా ఉన్నప్పుడు దుష్టులు తన తండ్రి మీద కోపంతో అతనిని చంపించి తనని బలవంతంగా విషం త్రాగించటమే అని నిజం చెబుతుంది. దుష్టచతుష్టయాన్ని అంతమొందించటానికి అప్పు ఈ పాటతోనే పూనుకొనటంతో చిత్రంలో ఈ పాటకి చాలా ప్రాముఖ్యత గలదు.నిన్ను తలచి, మై మరచా
చిత్రమే, అది చిత్రమే
నిన్ను తలచి, మై మరచా
చిత్రమే, అది చిత్రమే
నన్ను తలచి, నవ్వుకొన్నా
చిత్రమే, అది చిత్రమే
ఆ నింగినెన్నటికీ, ఈ భూమి చేరదనీ
నాడు తెలియదులే, ఈ నాడు తెలిసెనులే
ఓ చెలీ
లాలి జో లాలీ జో ఊరుకో పాపాయి (పాట)
లాలి జో లాలీ జో ఊరుకో పాపాయి అనునది ఇంద్రుడు చంద్రుడు చిత్రం లోని ఒక పశ్చాత్తాప భావాత్మకమైన పాట. సంగీతం: ఇళయరాజా, సాహిత్యం: సిరివెన్నెల సీతారామశాస్త్రి, గాత్రం ఎస్.పి.బాలసుబ్రహ్మణ్యం
దుష్టుడైన జి కే రాయుడు కమల్ హసన్ భార్యా పిల్లలని పట్టించుకోకుండా భార్యని హింసిస్తూ పరకాంతాలోలుడిగా ఉంటాడు.తన ఉంపుడుగత్తె మరియు తన సహాయకుడు అప్పటికే పెళ్ళి చేసుకొన్నారని, తన డబ్బుపై ఆశ తో వారు నటిస్తున్నారని తెలుసుకొన్న రాయుడు పశ్చాత్తాపంతో క్రుంగిపోయి, తన భావాలన్నీ పసిపాప అయిన తన కూతురికి కథ ద్వారా వివరిస్తాడు. భార్యా పిల్లలున్న ఫోటోని చూసి రాయుడి కళ్ళ చెమర్చటం, కన్నీటిని రాయుడు కంటి అద్దాల కాడతో తుడవటం, ఆ ఫోటో వద్దకి వెళ్ళి దానిని నిమురుతుండగా, అది క్రింద పడిపోయే సమయంలో చేతిని అడ్డుపెట్టి దానిని రక్షించుకోవటం వంటి హృద్యమైన సన్నివేశాలలో కమల్ అద్భుతంగా నటించారు.
లాలి జో లాలి జో ఊరుకో పాపాయి
పారిపోనీకుండా పట్టుకో నా చేయి
తెలుసా ఈ ఊసు, చెబుతా తల ఊచు
కాపురం చేస్తున్నా పావురం ఒకటుంది
ఆలినే కాదంది కాకినే కోరింది
అంతలో ఏమైందో అడగవే పాపాయి
పారిపోనీకుండా పట్టుకో నా చేయి
ఊహూహూ ఊహూహూ
ఊహూహూ ఊహూహూ
(ఆ తర్వాత, శాంతి ఎక్కడా, మన శాంతి ఎక్కడా
అప్
భయమేసిందా?)
ఊహూహూ ఊహూహూ
ఊహూహూ ఊహూహూ
మాయనే నమ్మింది, బోయతో పొయ్యింది
దెయ్యమే పూనిందో, రాయిలా మారింది
వెళ్ళే పెడదారిలో, ముళ్ళే పొడిచాకనే
తప్పిదం తెలిసింది, ముప్పునే చూసింది
కన్నులే విప్పింది, గండమే తప్పింది
ఇంటిలో చోటుందా, చెప్పవే పాపాయి
పారిపోనీకుండా పట్టుకో నా చేయి
ఊహూహూ ఊహూహూ
ఊహూహూ ఊహూహూ
పిల్లలూ ఇల్లాలూ ఎంతగా ఏడ్చారు
గుండేలో ఇన్నాళ్ళూ కొండలే మోశారు
నేరం నాదైనా, భారం మీ పైనా
తండ్రినే నేనైనా దండమే పెడుతున్నా
తల్లిలా మన్నించూ, మెల్లగా దండించు
కాళిలా మారమ్మా కాలితో తన్నమ్మా
బుద్ధిలో లోపాలే దిద్దుకోనీవమ్మా
ఊహూహూ ఊహూహూ
ఊహూహూ ఊహూహూ
కాప్రొలిక్ ఆమ్లం
కాప్రొలిక్ ఆమ్లం అనునది ఒక కొవ్వు ఆమ్లం.ఒక ద్విబంధాన్ని కలిగిన అసంతృప్త కొవ్వు ఆమ్లం.కొవ్వు ఆమ్లాలు ఒకరకమైన మోనోకార్బోక్సిలిక్ ఆమ్లాలు.ఆమ్ల సమ్మేళనంలో హైడ్రోకార్బన్ లతోకూడిన ఒకసరళమైన, శాఖరహితమైన గొలుసు వలె ఏర్పడిన నిర్మాణంలో ఒక చివర ఒకే కార్బోక్సిల్ (COOH) సమూహాన్ని కలిగివున్న దానిని మోనోకార్బోక్సిలిక్ ఆమ్లం (Mono carboxlyic acid) అని అంటారు.
కాప్రోలిక్ ఆమ్లం హైడ్రోకార్బను శృంఖలంలో 10 కార్బనులను కలిగి, ఒకద్వింధాన్ని 9 వకార్బన్ వద్ద కలిగివున్న అసంతృప్త ఆమ్లం. సాధారణంగా ద్విబంధాలనేవి కొవ్వు ఆమ్లంలో హైడ్రోకార్నన్ గొలుసులో ఇరువైపుల వున్న మిథైల్ (CH) మరియు కార్బోక్సిల్ (COOH) సమూహాంలో వున్న కార్బన్ పరమాణులను మినహాయించి ద్విబంధాన్ని ఏర్పరచుతాయి.కానీ కార్పోలిక్ ఆమ్లంలో 9 వ కార్బన్ వద్ద (9-10 కార్బనుల మధ్య) ద్విబంధం ఏర్పడినది, ఫలితంగా పదవ కార్బన్ యొక్క మూడు హైడ్రోజనులలో ఒక హైడ్రోజన్ తొలగింబడి=CHఏర్పడుతుంది. కాప్రోలిక్ ఆమ్లంయొక్క సాధారణ అణుఫార్ములా CHO.హైడ్రోకార్బన్ గొలుసులో ద్విబంధాన్ని సూచించే అణుఫార్ములా HC=CH (CH) -COOH.
కాప్రోలిక్ ఆమ్లం యొక్క శాస్త్రీయమైన పేరు 9-డొసెనోయిక్ ఆమ్లం (9-decenoic acid).ఆమ్లంయొక్క అణుభారం 170.25.ఆల్కహాల్ లలో కరుగుతుంది. నీటిలో 25°C వద్ద ఒకలీటరు నీటిలో 74.1 గ్రాంలవరకు కరుగుతుంది .
"ఆమ్లంయొక్క భౌతిక, రసాయనిక ధర్మాల పట్టిక "'
లారోలిక్ ఆమ్లం
లారోలిక్ ఆమ్లం అనునది 12 కార్బనులను కలిగివున్న ఒక అసంతృప్త కొవ్వు ఆమ్లం.కొవ్వు ఆమ్లంలు అన్నియు మోనోకార్బోక్సిలిక్ ఆమ్లాలు .కొవ్వుఆమ్లంలో కార్బను, హైడ్రోజన్ మరియు ఆక్సిజన్ పరమాణువులు ఒకదానితో నొకటి బంధాలేర్పరచుకొని పొడవైన గొలుసు/శృంఖలం వలె ఏర్పడి వుండును. ఈ హైడ్రో కార్బన్ పరమాణు సంకెల ఒక చివర ఒక కార్బోక్సిల్ (COOH) సమూహం అనుసంధానింప బడివుండటం వలన వీటిని మోనోకార్బీక్సిలిక్ ఆమ్లంలని అంటారు.హైడ్రోకార్బన్ గొలుసులోని కార్బన్-కార్బన్ మధ్య వున్న కొవ్వు ఆమ్లాలను సంతృప్త కొవ్వు ఆమ్లాలుఅని అంటారు. అలాకాకుండగా కార్బన్-కార్బన్ మధ్య ద్వింబంధం వున్నచో అటువంటి వాటిని అసంతృప్త కొవ్వు ఆమ్లాలని అంటారు. ఒక ద్విబంధమున్న ఆమ్లాలను ఏక ద్విబంధయుత కొవ్వు ఆమ్లం (Monounsaturated fatty acid) అంటారు.ఒకటికన్న ఎక్కువ ద్వింబంధాలున్న కొవ్వు ఆమ్లాలను బహు ద్వింబధయుత కొవ్వు ఆమ్లాలని (poly unsaturated fatty acid) అంటారు.
ఆమ్లంలోని హైడ్రోకార్బన్ శృంఖలంలో 12 కార్బనులను కలిగి వుండి, ఒకద్వింధాన్ని 9 వ కార్బను వద్ద (కార్బోక్సిల్ (COOH) సమూహాం నుంచి లెక్కించిన) ద్వింబంధాన్ని కలిగివున్న కొవ్వు ఆమ్లాన్ని లారోలిక్ ఆమ్లం అంటారు. 
ఈ ఆమ్లాన్ని సిస్ 9-లారోలిక్ ఆమ్లమని పిలుస్తారు . 12 కార్బనులను కలిగివున్న లారిక్ ఆమ్లంకన్న రెండు హైడ్రోజన్ కార్బనులను తక్కువగా కలిగివుండును. 9 వకార్బన్ వద్ద ద్విబంధమున్న లారోలిక్ ఆమ్లం శాస్త్రీయ పేరు సిస్ 9-డో డెసెనోయిక్ ఆమ్లం (9-dodecenoic acid).12 కార్బనుల కలిగి వున్నప్పటికి 9 వ కార్బను వద్ద కాకుండగా వేరే కార్బను వద్ద ద్వింబంధమున్న ఆమ్లాలు ఈ ఆమ్లంయొక్క అమాంగతం (ఐసోమరు) లు.
ఐసోమరులు అనగా ఒకే ఆణుసూత్రం కలిగివుండి భిన్నమైన సౌష్టవరూపంలో కన్పించు సమ్మేళానాలను మొదటి సమ్మేళనంయొక్క సమాంగములు లేదా ఐసోమరులు (isomers) అంటారు.9-డొడెసెనోయిచక్ ఆమ్లంనకు పలు సమాంగములు/ఐసీమరులు ఉన్నాయి.
అవి;
ట్రాన్స్10-డోడెకెనోయిక్ ఆమ్లం భౌతిక గుణాల పట్టిక
మహర్షుల చరిత్రలు (ఆరవ సంపుటము)
మహర్షుల చరిత్రలు తిరుమల తిరుపతి దేవస్థానములు ప్రచురించిన విశిష్టమైన ప్రామాణిక గ్రంథములు.
పవిత్ర భారతదేశంలో ఎందరో మహర్షులు అవతరించి బ్రహ్మనిష్ఠా గరిష్టులై లోకోపకారకములైన ఎన్నెన్నో ఘనకార్యాలు నిర్వర్తించారు. ప్రపంచ ప్రజలు వీరి ఋణాన్ని ఎన్నటికీ తీర్చుకోలేదు. యుగయుగాల భారతీయ సంస్కృతినీ, విజ్ఞానమును విశ్వానికి చాటిన ధర్మస్వరూపులు వారు. తపస్స్వాధ్యాయ నిరతులై, నిగ్రహానుగ్రహ సమర్థులై, త్రికాలజ్ఞులైన మన మహర్షులు గురించిన విషయములెన్నో మన పురాణేతిహాసాలలో కనిపిస్తాయి. వారు స్వయంగా ధర్మములు ఆచరించి లోకానికి ఆదర్శప్రాయులైనారు. అనేక ధర్మశాస్త్రాలు రచించి ప్రపంచానికి ఉపకరించారు.
మహర్షుల చరిత్రలు 1989 వరకు ఏడు సంపుటములు వెలువడ్డాయి. ఇందు ఆరవ సంపుటమును 1988లో విద్వాన్ బులుసు వేంకటేశ్వర్లు రచించింది. వీరు అనేకములైన ఇతిహాస పురాణాలను చక్కగా అవలోకనము చేసి సర్వజనావబోధకమైన సరళ సుందర శైలిలో రచించిరి.
సనాతన ధర్మ ప్రచారమునకై తిరుమల తిరుపతి దేవస్థానములు వారు వెలువరచుచున్న ధార్మిక గ్రంథ పరంపరలో ఈ మహర్షుల చరిత్రలు విశిష్టమైనవి.
లోడిదలంక
లోడిదలంక, కృష్ణా జిల్లా, కలిదిండి మండలానికి చెందిన గ్రామము. పిన్ కోడ్: 521 344., ఎస్.టి.డి.కోడ్ = 08677.
సముద్రమట్టానికి 8 మీ.ఎత్తు
భీమవరం, పెడన, ఏలూరు, గుడివాడ
కైకలూరు, ఆకివీడు, కాల్ల, మండవల్లి
కలిదిండి, గురవాయిపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ
జిల్లాపరిష్త్ హైస్కూల్, పెదలంక, క్రాంతి హైస్కూల్, కోరుకొండ
వరి, అపరాలు, కూరగాయలు
వ్యవసాయం
మహర్షుల చరిత్రలు (మొదటి సంపుటము)
మహర్షుల చరిత్రలు తిరుమల తిరుపతి దేవస్థానములు ప్రచురించిన విశిష్టమైన ప్రామాణిక గ్రంథములు.
పవిత్ర భారతదేశంలో ఎందరో మహర్షులు అవతరించి బ్రహ్మనిష్ఠా గరిష్టులై లోకోపకారకములైన ఎన్నెన్నో ఘనకార్యాలు నిర్వర్తించారు. ప్రపంచ ప్రజలు వీరి ఋణాన్ని ఎన్నటికీ తీర్చుకోలేదు. యుగయుగాల భారతీయ సంస్కృతినీ, విజ్ఞానమును విశ్వానికి చాటిన ధర్మస్వరూపులు వారు. తపస్స్వాధ్యాయ నిరతులై, నిగ్రహానుగ్రహ సమర్థులై, త్రికాలజ్ఞులైన మన మహర్షులు గురించిన విషయములెన్నో మన పురాణేతిహాసాలలో కనిపిస్తాయి. వారు స్వయంగా ధర్మములు ఆచరించి లోకానికి ఆదర్శప్రాయులైనారు. అనేక ధర్మశాస్త్రాలు రచించి ప్రపంచానికి ఉపకరించారు.
మహర్షుల చరిత్రలు 1989 వరకు ఏడు సంపుటములు వెలువడ్డాయి. ఇందు మొదటి సంపుటమును 1981లో విద్వాన్ బులుసు వేంకటేశ్వర్లు రచించింది. వీరు అనేకములైన ఇతిహాస పురాణాలను చక్కగా అవలోకనము చేసి సర్వజనావబోధకమైన సరళ సుందర శైలిలో రచించిరి.
సనాతన ధర్మ ప్రచారమునకై తిరుమల తిరుపతి దేవస్థానములు వారు వెలువరచుచున్న ధార్మిక గ్రంథ పరంపరలో ఈ మహర్షుల చరిత్రలు విశిష్టమైనవి.
మిరిస్టోలిక్ ఆమ్లం
మిరిస్టోలిక్ ఆమ్లం ఒక కొవ్వు ఆమ్లం. ఇది ఒక అసంతృప్త కొవ్వు ఆమ్లం. ఏకద్విబంధమున్న కొవ్వుఆమ్లం. కొవ్వుఆమ్లాలలోని కార్బనులు, హైడ్రోజన్ పరమాణువులు గొలుసు లా ఒకదానొకటి అనుసంధానింపబడి, ఒక చివర కార్బోక్సిల్ (COOH) సమూహాన్నికలిగివుండటం వలన వీటిని కార్బోక్సిలిక్ ఆమ్లాలని అంటారు. ఆమ్లం ఒక కార్బోక్సిల్ సమూహాన్ని మాత్రమే కలిగి వుండటం వలన కొవ్వుఆమ్లాలను మోనోకార్బోక్సిలిక్ ఆమ్లాలని ఆంటారు. మిరిస్టోలిక్ ఆమ్లం, మిరిస్టిక్ ఆమ్లం వలె 14 కార్బన్‌లనుకలిగివుండి, ఒకద్విబంధం వున్న కారణంచే మిరిస్టిక్ ఆమ్లం కన్న రెండు హైడ్రోజన్ పరమాణువులను తక్కువ కలిగివున్నది.
మిరిస్టోలిక్ 14 కార్బనులను కలిగివుండి,9 వ కార్బనువద్ద ద్విబంధాన్నికలిగివున్న ఒక అసంతృప్త కొవ్వుఆమ్లం. మిరిస్టేసియే కుటుంబానికి చెందిన మొక్కలగింజల నూనెలో మిరిస్టిక్ ఆమ్లం అధికంలో వుండటం వలన మిరిస్టిక్ అనేపేరు ఈ ఆమ్లాలకు ముందు పేరుగా స్థిరపడినది. మిరిస్టోలిక్ ఆమ్లం అనేపేరు వాడుక పేరు. శాస్త్రీయంగా చాలారకాలుగా పిలుస్తారు. మాములుగా పిలిచే పేరు సిస్, 9-టెట్రాడెసెనోయిక్ ఆసిడ్ (9Z) -9-Tetradecenoic acid). దీనిని ఒమేగా (ω) -5 కొవ్వు ఆమ్లమనికూడా అంటారు. క్లుప్తంగా 14:1n-5 అనికూడా అనేదరు. అనగా 14 కార్బనులు ఉన్నాయి. ఒకద్విబంధమున్నది, అది 5 వ కార్బనువద్ద (మిథైల్ (CH) సమూహంనుండి కార్బనులను లెక్కించన) ద్విబంధము కలిగి వున్నదని తెలుపుచున్నది.
మిరిస్టోలిక్ ఆమ్లం ఇతర పేర్లు (ఆంగ్లంలో) 
మిరిస్టోలిక్ ఆమ్లం భౌతిక రసాయనిక ధర్మాలు
లభ్యత :ఈ అసంతృప కొవ్వు ఆమ్లం జంతు కొవ్వులలో లభిస్తుంది. జలచరజీవులైన వేల్ బ్లుబ్బర్ (whale blubber), సొరచేప కాలేయం, ఈల్ (Eel) మరియు తాబేలు లనూనెలలో ఉంది. అలాగే పాలకొవ్వువెన్నలో కూడా ఈ ఆమ్ల ఉనికిని గుర్తించారు.
ఉత్పత్తులు :
రామనపల్లె
"రామనపల్లె" కడప జిల్లా చెన్నూరు మండలానికి చెందిన గ్రామం. పిన్ కోడ్ నం. 516 162., ఎస్.టి.డి.కోడ్ = 08562.
క్రెస్కోగ్రాఫ్
క్రెస్కోగ్రాఫ్ : crescograph ఒక కొలమాణి, వృక్షాల అభివృద్ధిని కొలిచే సాధనం. 20వ శతాబ్దపు ఆరంభంలో సర్ జగదీశ్ చంద్ర బోస్ చే ఆవిష్కరింపబడింది. జె.సి.బోస్, భారత్ కు చెందిన ఒక భౌతికశాస్త్రవేత్త, జంతుశాస్త్రవేత్త, వృక్షశాస్త్రవేత్త, పురావస్తుశాస్త్రవేత్త మరియు బహుశాస్త్ర ప్రజ్నాశాలి (పాలిమత్).
ఈ క్రెస్కోగ్రాఫ్ లో గడియారపుగేర్లు మరియు ఒక పొగగ్లాసు ప్లేటును వృక్షముల శీర్షాలను గాని వేర్ల భాగాలను గాని పెరిగేభాగాలను కొలిచేందుకు ఉపయోగిస్తారు. దీనిలోని కొలబద్దలో 10,000 పాయింట్లవరకు కొలిచేందుకు వీలుంటుంది. ప్లేటుపై వృక్షముల పెరుగుదల రేటు ప్రతి సెకనులో గుర్తించుటకు వీలుంటుంది. అనేకానేక పరిస్థితులలో వృక్షముల పెరుగుదల తేడాలను గుర్తించే వీలుంటుంది. ఉష్ణోగ్రత, రసాయనాలు, వాయువులు మరియు విద్యుచ్ఛక్తి మొదలగు అంశాలను తీసుకుని బోసు పరిశోధనలు చేశాడు.
బోసు ఆవిష్కరణతో ప్రేరణ పొంది, నవీన ఎలక్ట్రానిక్ క్రెస్కోగ్రాఫ్ 
ని అను శాస్త్రవేత్త కనిపెట్టాడు. రండాల్, స్టాంఫోర్డ్ రీసెర్చ్ ఇంస్టిట్యూట్ లో మొక్కల కదలికలను కనిపెట్టేందుకు ఉపయోగించాడు. (S.R.I ప్రాజెఖ్టు 3194 (టాస్క్ 3) నవంబరు 1975) ఈ ప్రయోగం ద్వారా రిపోర్టు ద్వారా“” ను, హెచ్.ఇ.పుట్‌హాఫ్ మరియు రండాల్ ఫోంటెస్ కనుగొన్నారు.
ఈ ఎలక్ట్రానిక్ క్రెస్కోగ్రాఫ్, మొక్కల కదలికలను గమనించే సాధనం, దీని ద్వారా మొక్కల పెరుగుదల రేటు, కొలత, అతిసూక్ష్మంగా 1/1,000,000 ఒక ఇంచీలో భాగం వరకూ కొలవవచ్చు. సాధారణగా 1/1000 నుండి 1/10,000 ఇంచ్ లలోని భాగం వరకూ కొలిచే అవకాశంవుంది. దీనిలోని మైక్రోమీటరు ఆధారంగా అతి సూక్ష్మమైన కొలత 10,000,000 భాగాలవరకూ కొలవవచ్చును.
సలీం చిష్తీ
సలీం చిష్తీ : Salim Chishti (1478 – 1572) (, ) చిష్తీ తరీకా కు చెందిన ఒక సూఫీ సంతుడు. దక్షిణాసియా లోని మొఘల్ సామ్రాజ్యానికి చెందిన వాడు.
సలీముద్దీన్ చిష్తీ, సాధారణంగా సలీం చిష్తీ పేరుతో ప్రసిద్ధి.
కొన్ని కథనాల ప్రకారం సలీం చిష్తీ అనేక కరామతులు (మహిమలు) చూపేవారు. మొఘల్ చక్రవర్తి అక్బర్ కు సంతానం లేదు, అతను "అష్రఫ్ జహాంగీర్ సెమ్నాని ఆస్తానా (ఆశ్రమం) కు వెళ్ళదలచాడు, మార్గమధ్యన సలీంచిష్తీ ఆస్తానా కు కూడా దర్శనానికి వెళ్ళాడు. సలీం చిష్తీ ఆస్తానాకు అక్బర్ పాదరక్షలు లేకుండా నడచి వెళ్ళాడు. తనకు మగసంతానము కలగాలని అల్లాహ్ కు ప్రార్థించాలని సలీం చిష్తీని కోరాడు. సలీంచిష్తీ అక్బర్ కు ఆశీర్వదించి, అల్లాహ్ దర్బారులో అక్బర్ కొరకు ప్రార్థించాడు. ఆ తరువాత అక్బర్ కు సంతానం పుత్రరూపంలో కలిగింది. అక్బర్ తన తొలి సంతానానికి సలీం అనేపేరు పెట్టాడు, ఇతడే పెద్దయ్యాక జహాంగీరు అయ్యాడు.
అక్బరు, సూఫీసంతుడైన సలీం చిష్తీని అమితంగా గౌరవించేవాడు. సలీంచిష్తీ ఆస్తానా దగ్గరే ఫతేపూర్ సిక్రీ నగరాన్ని నిర్మించాడు. 
ప్రధాన వ్యాసం :
సలీం చిష్తీ సమాధి మొదట ఎర్ర ఇసుకరాతి కట్టడం, ఆతరువాత పాలరాతితో సుందరంగా తీర్చిదిద్దారు. భారత్, ఉత్తరప్రదేశ్ లోని ఫతేపూర్ సిక్రీ కోటలోని చక్రవర్తి ప్రాంగణం మధ్యలో చూడవచ్చును.
సలీం చిష్తీ దీవెనలతో సంతానప్రాప్తి పొందిన అక్బర్ దీనిని సలీం చిష్తీ గౌరవార్థం కట్టించాడు. 1571 లో ప్రారంభమైన ఈ కట్టడం 15 సంవత్సరాలకు పూర్తయింది. నేటికినీ మొఘలుల నిర్మాణ కౌసల్యానికి ఒక నిదర్శనం.
చెరువుకొమ్ము పాలెం(నందిగామ)
చెరువుకొమ్ము పాలెం, కృష్ణా జిల్లా, నందిగామ మండలానికి చెందిన గ్రామము. పిన్ కోడ్: 521 185., ఎస్.టి.డి. కోడ్ = 08678.
శ్రీ వేంకటేశ్వరస్వామివారి ఆలయం.
రుద్రవరం (మచిలీపట్నం మండలం)
రుద్రవరం, కృష్ణా జిల్లా, మచిలీపట్నం మండలానికి చెందిన గ్రామము. పిన్ కోడ్: 521 001., యస్.ట్.డీ కోడ్=08672.
సముద్రమట్టానికి 7 మీ.ఎత్తు
పెడన, మచిలీపట్నం, గుడివాడ, రేపల్లె.
ఘంటసాల, గూడూరు, గుడ్లవల్లేరు, పెడన.
పెడన, మచిలీపట్నం, నుండి రోడ్దురవాణా సౌకర్యం కలదు. రైల్వేస్టేషన్: మచిలీపట్నం, విజయవాడ 74 కి.మీ
ఆంధ్రప్రదేశ్ స్ట్ఘేట్ రెసిడెంషియల్ స్కూల్.
రామన్నపాలెం (ఎర్రుపాలెం)
రామన్నపాలెం, ఖమ్మం జిల్లా, ఎర్రుపాలెం మండలానికి చెందిన గ్రామము.. పిన్ కోడ్: 507201. 
రామన్నపాలెం అన్న గ్రామనామాలు వ్యక్తి నామసూచిగా పరిశోధకులు వర్గీకరిస్తున్నారు. రామన్న అన్న పదం వ్యక్తిని సూచిస్తూండగా, పాలెం అన్న పదం కొన్ని గ్రామాలస్థాయిలో పరిపాలించే వ్యక్తి ఆవాసాన్ని సూచిస్తోంది.
వైరా రిజర్వాయర్ వాటర్ గ్రిడ్ పథకం ద్వారా ఖమ్మం జిల్లాలోని పలు గ్రామాలకు మంచినీటి సదుపాయం ఏర్పాటుచేస్తున్నారు. ఈ పథకంలో భాగంగా మంచినీటి శుద్ధి కేంద్రం రామన్నపాలెం గ్రామంలో నిర్మించేట్టు ప్రణాళికలు వేస్తున్నారు.
గురువాయిగూడెం
గురువాయిగూడెం, ఖమ్మం జిల్లా, కూసుమంచి మండలానికి చెందిన గ్రామము.. పిన్ కోడ్: 507159.
పామిటొలిక్ ఆమ్లం
పామిటొలిక్ ఆమ్లం (palmitoleic acid) ఒక అసంతృప్త కొవ్వు ఆమ్లం.ఈ ఆమ్లాన్నీ పామిటో లియిక్ ఆసిడ్, పామిటోలి ఈయిక్ ఆసిడ్ అనికూడా పలుకుతారు. ఇది ఎక్కువగా పామే కుటుంబానికి చెందిన చెట్ల గింజల, కాయల నూనెల్లో ట్రైగ్లిజరాయిడు రూపంలో లభిస్తుంది.గ్లిజరాయిడులు ఆనగా ఒక అణువు గ్లిజరాల్, మూడు అణువులు కొవ్వు ఆమ్లాలు సంయోగం చెందటం వలన ఏర్పడిన జిడ్డువంటి సమ్మేళన ద్రవపదార్థం. ఈ ట్రైగ్లిజరాయుడులనే నూనెలులేదాకొవ్వులు అంటారు.సాధారణ వాతావరణ ఉష్ణోగ్రతవద్ద ద్రవరూపంలో వుండు ట్రైగ్లిజరాయుడులను నూనెలు అనియు, ఘన లేదా అర్థఘన రూపంలో వుండు గ్లిజరాయిడులను కొవ్వులని అంటారు. కొవ్వులు ఎక్కువ శాతంలో సంతృప్త కొవ్వు ఆమ్లాలను కలిగివుండటం వలన, వాటి ద్రవీభవన ఉష్ణోగ్రత అసంతృప్త కొవ్వు ఆమ్లాలకన్న ఎక్కువకావటం వలన, ఇవి ఘన రూపంలో కన్పించును. కొవ్వు ఆమ్లాలన్నియు మోనో కార్బోక్సిలిక్ ఆమ్లాలు. కొవ్వు ఆమ్లం అధికభాగం హైడ్రోజన్, కార్బనుల అసుసంధానం వలన ఏర్పడిన ఒక సంకెలవంటి రూపంలో వుండును. ఈ సంకెలను హైడ్రోకార్బన్ శృంఖలం అంటారు.
పామిటోలిక్ లేదా పామిటొ లియిక్ ఆమ్లం 16 కార్బనులనుకలిగి, ఒక ద్వింబంధాన్ని కలిగి, మొక్కల మరియు జంతువు కొవ్వులలో లలో లభించు అసంతృప్త కొవ్వుఆమ్లం .ఆమ్లంలో ద్విబంధం 9 వకార్బను (కార్బోక్సిల్ (COOH) వద్దనుంచి లెక్కించిన) వద్దఏర్పడివుండటం వలన, బంధం వద్ద సిస్ (cis) మెలికను కలిగివున్నందున ఈ ఆమ్లాన్ని సిస్,9-పామిటోలిక్ ఆమ్లం అంటారు.ఇది వాడుక పేరు. శాస్త్రీయ పేరు అయినచో 9, సిస్ -హెక్సాడెసెనోయిక్ ఆసిడ్ (9-cis-Hexadecenoic acid).క్లుప్తంగా C16:1n,9 అంటారు.అనగా ఆమ్లంలో 16 కార్బనులున్నవి, ఒకద్విబంధం ఉన్నది, అది 9 వకార్బనువద్ద ఉన్నదని అర్థం.ఆమ్లంలోని మిథైల్ (CH) సమూహం నుంచి లెక్కించిన ద్విబంధం 7 వ కార్బనువద్ద ఉండుటచే దీనీ ఒమేగా (ω)7-అమ్లమనికూడా పిలుస్తారు
ఆమ్లం యొక్క భౌతిక గుణాల పట్టిక
హిడ్నొకార్పిక్ ఆమ్లం
హిడ్నొకార్పిక్ ఆమ్లం (hydnocarpic acid) అనునది ఒక కొవ్వు ఆమ్లం. ఒక ద్వింబంధాన్ని కలిగివున్న అసంతృప్త కొవ్వు ఆమ్లం. అయితే ఈ ఆమ్లం యొక్క హైడ్రోకార్బన్ శృంఖలం మిగతా అమ్లంలలో వున్నట్లుగా సరళంగా కాకుండగా చక్రీయత లేదా వృత్తస్థిత (cyclic) రూపాన్ని కల్గివున్నది. అందుచే దీనిని భిన్నమైన సౌష్టవమున్న అసంతృప్త కొవ్వు ఆమ్లం అంటారు. హిడ్నోకార్పస్ జాతికి చెందిన మొక్కల నుండి వచ్చిన నూనెలలో ఈ ఆమ్లాన్ని కనుగొనటం వలన హిడ్నొకార్పిక్ ఆమ్లం అన్న పేరు వచ్చింది.
హిడ్నోకార్పిక్ ఆమ్లాన్ని కలిగి వున్నచౌల్‌ముగ్రా నూనెను 1899 నాటికే కుష్టురోగ నివారణకై వాడుచున్నప్పటికి, ఈ ఆమ్లం గురించిన పరిశోధనలు 1916 నాటికి కాని ఊపందుకోలేదు. హోల్మాన్ మరియు డీన్ (Hollman &Dean లు ఈ ఆమ్లం యొక్క మిథైల్ ఎస్టరులను రోగనివారణలో ఉపయోగించి ఫలితాలు పొందారు. రీజరు ఆ ఆమ్లం యొక్క సోడియం లవణాలను వాడటం గురించి పత్రం విడుదల చేశాడు
హిడ్నొకార్పిక్ ఆమ్లంలో మిగతా కొవ్వు ఆమ్లాలవలె హైడ్రోకార్బన్ శృంఖలం ఒక చివర కార్బోక్సిల్ (COOH) సమూహం సనుసంధానింపబడి వుండగా, రెండో అంచు చివర మైథైల్ (CH) సమూహం నకు బదులుగా పంచభుజి pentagonal) హైడ్రోకార్బన్ అనుసంధానింపబడివుండును. ఆ పంచభుజిలోనే ఒక ద్విబంధం ఏర్పడివుండును. హిడ్నోకార్పిక్ ఆమ్లం యొక్క అణు సంకేత సూత్రం CHCOOH. ఈ ఆమ్లం యొక్క శాస్త్రీయనామం 11- (సైక్లొపెంటైల్) అన్‌డెకనోయిక్ ఆసిడ్ [11- (2-cyclopenten-1-yl) undecanoic acid].
హిడ్నోకార్పిక్ ఆమ్లంలోని మూలకాల సమ్మేళన భార నిష్పత్తి కార్బన్=76.14%, హైడ్రోజన్:11.18%, ఆక్సిజన్:12.68%
గుణగణాల పట్టిక
బెండ కుటుంబము
బెండ కుటుంబము (మాల్వేసి) వృక్షశాస్త్రములోని ఒక కుటుంబము. ఈ కుటుంబములో గుల్మములు, గుబురు మొక్కలు చెట్లును గలవు. ఆకులు ఒంటరి చేరిక, లఘు పత్రములో తాళ పత్ర వైఖరి నున్నమిశ్రమ పత్రములో గలవు. కణువు పుచ్ఛములున్నవి. లేత కొమ్మలపై మెత్తని రోమములును గలుగు చుండును. పుష్పములు పెద్దవి. ఒంటరిగా నుండును. రక్షక పత్రములు ఆకర్షణ పత్రము లైదేసి గలవు. కింజల్కములన్నియు గలిసి యుండును లేదా కొన్ని కొన్నియైన గలసి యుండును. అడుగున దళ వలయము నంటియుండును. పుప్పొడి తిత్తులోక్కొకగది. అండాశయములో జాల గదులున్నవి . కాయ పగులును. లేదా, విచ్చును.
బెండ మొక్క మంచి నేలలందారడుగుల వరకు బెరుగును: లేత భాగము లందు గ్రుచ్చుకొను నూగును కొంచము నీలముగా నున్న మచ్చలును గలవు.తుత్తురుబెండ పలుచోట్ల పెరుగు గుల్మము.ప్రత్తి గింజల నుండి మంచి నూనె వచ్చును గాని మన దేశములో దీయుట లేదనియే చెప్పవచ్చును. కొన్ని దేశముల వారీ నూనెను వంటలందును వాడు కొనెదరు. గింజలు పశువులకు బెట్టెదరు. నూని తీసిన పిదప దెలక పిండిని గూడ పశువులకు బెట్టవచ్చును.ప్రత్తి గింజలను, లేత చిగుళ్ళను కాయలను ఔషధములలో వాడుదురు. గింజలు, జీలకర్ర ---- సోపు కలిపి నూరి, రసము దీసి దినమునకు నాలుగైదు సార్లు బుచ్చుకొనిన యెడల కొన్ని సుఖ వ్యాధులు తగ్గునందురు. ప్రత్తి మిగుల నుపయోగమైన పదార్థము. మన బట్టలు, పరుపులు, దీపము వత్తులు అన్నియు ప్రత్తి మూలముననే వచ్చుచున్నవి.జిగురు ఇతర మొక్కలందు వలె నాటులు బెట్టి తీయ లేము. నాటు పెట్టినను రాదు. కొన్ని చోట్ల బెరుడులో బురుగులు దొలుచుట వలన గాని, మరే కారణము వల్ల నైనను అచ్చటి భాగము పాడుగా నున్నప్పుడు జిగురు వచ్చు చున్నది. ఈ జిగురును బొడుము చేసి గాని, నల్లమందు మొదలగు వానితో గలిపి కాని విరేచనములు మొదలగు జబ్బులకును కవిరి యుపయోగపడు ప్రతి దానికిని వాడుదురు. దీని గింజలును బ్రత్తి గింజలు చేయు పని చేయును. దీని దూదిని ఆసుపత్రులందు వాడుదురు. ఎండిన లేత కాయలను మూత్ర వ్యాధులందును జన నేంద్రియముల నీరసమును బోగొట్టుటకును వాడుదురు.
బెరడు వేరుల కషాయమును కాయలు పని జేసినట్లే పని చేయును. అంగళ్ళ యందు "మరాటిమొగ్గు " అని అమ్మునది ఎక్కువగా దీని కాయలే కాని, బూరుగ కాయలను (ఇది మరియొక చెట్టు, ఈ కుటుంబము లోనిదె కాని వేరొక జాతి) సంపెంగ కాయలను గూడ అమ్ముచున్నారు.
ఈ చెట్టు కలప మెత్తగ నుండును. గష్ట పనులకు మంచిది గాదు. కొన్ని చోట్ల అగ్గిపుల్లలు చేయుటకు మాత్రముపయోగించు చున్నారు.
గుర్రపు బాదము కుటుంబము
గుర్రపు బాదము కుటుంబము వృక్షశాస్త్రములోని ఒక కుటుంబము. ఈ కుటుంబము ఉష్ణ ప్రదేశములలో గలదు. దీనిలో చిన్న మొక్కలౌ మొదలు పెద్ద చెట్ల వరకు నున్నవి.
ఈ కుటుంబపు ప్రతి మొక్క యొక్కలేత కొమ్మమీదను లేత యాకుల మీదను దట్టముగా గోధుమ వర్ణముగల రోమములు గలవు. ఈ రోమములు ఆముదపాకుల మీద నున్న తెల్లిని పొడివలె లేత యాకులను ఎండకు వాడి పోకుండ గాపాడును. వీనిలో ఆకులు అభిముఖ చేరిక, లఘు పత్రములు లేదా, తాళ పత్ర వైఖరినున్న మిశ్రమ పత్రములు. కణువు పుచ్చములు గలవు. వువ్వులు చిన్నవి. ఆకర్షణ పత్రములు కొన్నిటియందు లేవు. కింజల్కలములన్నియు గలిసియుండును. పుప్పొడి తిత్తులు రెండు గదులు. అండ కోశము 5 గదులు. ఒక్కొక్కప్పుడు కాయలోని గదులు విడిగా నుండును.
కృష్ణాపురం(మర్రిపాడు)
"కృష్ణాపురం(మర్రిపాడు) " శ్రీ పొట్టిశ్రీరాములు నెల్లూరు జిల్లా మర్రిపాడు మండలానికి చెందిన గ్రామం. 
పిన్ కోడ్ నం. 524 230., ఎస్.టి.డి.కోడ్ = 08620.
[1] ఈనాడు నెల్లూరు, 29 నవంబరు 2013.8వ పేజీ.
బొడ్డు బాల భాస్కర్
బొడ్డు బాల భాస్కర్ చైనాలో భారతదేశ ఉపరాయబారి.ఐ.ఎఫ్.ఎస్. అధికారి. నెల్లూరు జిల్లా సోమవరప్పాడు (జలదంకి మండలం) అనే కుగ్రామంలో జన్మించారు.నాన్న బొడ్డు మాలకొండయ్య, అమ్మ చిన్నమ్మ. ఆరుగురు అన్నదమ్ముల్లో అయిదవ వాడు. పెద్దన్న చంద్రయ్య పంచాయతీరాజ్ శాఖలో ఎగ్జిక్యూటివ్ ఇంజనీర్‌గా పనిచేశారు. తమ్ముడు ఉదయ్‌భాస్కర్ నాబార్డ్ లో అసిస్టెంట్ జనరల్ మేనేజర్‌. ఇసుకలోనే అక్షరాభ్యాసం చేశారు. మూడవ తరగతి వరకు అంకెలు, పద్యాలు అన్నీ నోటి చదువే. తర్వాత ఉన్నత పాఠశాల నుంచి ఇంటర్ మొదటి సంవత్సరం వరకు చదువు ప్రకాశం జిల్లా కనిగిరిలో సాగింది. ఇంటర్ రెండవ సంవత్సరం మార్కాపురంలో చదివారు. వరంగల్ ఆర్.ఇ.సి.లో బీటెక్ సివిల్ చేసి ఉస్మానియాలో పి.హెచ్.డి. పట్టా తీసుకున్నారు.
చౌల్‌ముగ్రిక్ ఆమ్లం
చౌల్‌ముగ్రిక్ ఆమ్లం అనునది ఒక అసంతృప్త కొవ్వు ఆమ్లం.చౌల్‌ముగ్రిక్ ఆమ్లం ఒకద్వింబధాన్ని కలిగివున్న కొవ్వు ఆమ్లం.చౌల్‌ముగ్రిక్ అనుచెట్టు యొక్క విత్తన నూనెలో ఈ ఆమ్లం గ్లిజరాయిడ్ రూపంలో గుర్తించడం వలన ఈ ఆమ్లం నకు చౌల్‌ముగ్రిక్ ఆమ్లం అనే వాడుక పేరు ఏర్పడినది.చౌల్‌ముగ్రిక్ ఆమ్లాన్ని చాల్‌ముగ్రిక్ ఆమ్లం అనికూడా పలికెదరు.
చౌల్‌ముగ్రిక్ ఆమ్లం 18 కార్బనులను కలిగిన ఒక అసంతృప్త కొవ్వు ఆమ్లం. చౌల్‌ముగ్రిక్ ఆమ్లాన్నిహిడ్నొకార్పైల్ ఎసిటిక్ ఆసిడ్ (hydnocarpylacetic acid)అనికూడా అంటారు.ఆమ్లంలోని అణువులో 18 కార్బన్ పరమాణువులు, 32 హైడ్రోజన్ పరమాణువులు, 2 ఆక్సిజన్ పరమాణువులు వుండును. అణుసంకేత సూత్రం CHCOOH. అణుభారం 280.55. ఇదిపొడవైన హైడ్రోకార్బన్ శృంఖలం కలిగిన అసంతృప్తకొవ్వు ఆమ్లం. హైడ్రోకార్బన్ శృంఖలం చివర ఒక పంచభుజ వలయాన్నిపొందివుండటం వలన ఇది ఒక సైక్లొపేంటెనిల్ (cyclopentenyl) ఆమ్లం.ఈ ఆమ్లం యొక్క IUPAC శాస్త్రీయ పేరు 13-cyclopent-2-en-1-yl tridecanoic acid.
సాధారణ అణు ఫార్ములా;CHCOOH
వివరణాత్మక అణు ఫార్ములా:CH(CH)COOH
చౌల్‌ముగ్రిక్ ఆమ్లం యొక్క భౌతిక రసాయనిక ధర్మాలు
చౌల్‌ముగ్రిక్ ఆమ్లాన్ని ఆల్కహాల్ లతో చర్యకు లోను కావించి ఇథైల్ మరియు మిథైల్ ఏస్టరులను ఉత్పాదన చేయుదురు.చౌల్‌ముగ్రిక్ ఆమ్లం యొక్క మిథైల్,ఇథైల్, ఎస్టరులను కుష్టు రోగ నివారణకై ఉపయోగిస్తారు
ఉవ్వ కుటుంబము
ఉవ్వ కుటుంబము వృక్షశాస్త్రములోని ఒక కుటుంబము. ఇదియొక చిన్న కుటుంబము. దీనిలో పెద్ద చెట్లు, చిన్న మొక్కలు కూడ ఉన్నాయి.. ఆకులు ఒంటరి చేరిక, వీనికి గణుపు పుచ్చము లుండవు. ఆకులు సాధారణముగ గొమ్మల చివర గుబురులు గుబురులుగా నుండును. ఆకర్షణ పత్రములన్నియు విడివిడిగా నుండును. కింజల్కములు చాల గలవు. అండాశయములును విడివిడిగా నుండును.ఉవ్వచెట్టు కొండల మీద బెరుగును. ఇది అందముగా నుండుట చే తోటలందును బెంచు చున్నారు. కొమ్మల చివర ఆకులుండుటయు కొమ్మ లన్నియు దట్టముగా మాను చివర చుట్టు నుండుటయు నీ చెట్టున కంద మిచ్చు చున్నవి. పువ్వులు సువాసన వేయును. దీని కాయలను తిందురు. వీనిలో, పువ్వులలో నుండు ఆకుపచ్చని రేకులు కూడ బెరిగి కండ కట్టి కాయనావరించు కొను చున్నవి. ఉవ్వ కలప గట్టిగా నుండును. దీనిని దరుచుగా తుపాకుల కుపయోగించెదరు.
మద్దిరాల (చిలకలూరిపేట)
మద్దిరాల,గుంటూరుజిల్లా,చిలకలూరిపేట,మండలానికి చెందిన గ్రామము. పిన్ కోడ్: 522 616., ఎస్.టి.డి.కోడ్ = 08647.
జవహర్ నవోదయ విద్యాలయం:- 2016,జనవరి-4 నుండి 7 వరకు పుదుచ్చేరి రాష్ట్రంలో నిర్వహించిన 22వ అంతర్జాతీయస్థాయి యోగా పోటీలకు దేశంలోని అన్ని రాష్ట్రాల నుండి ఐదువేల మంది విద్యార్థులు పాల్గొన్నారు. ఆ పోటీలలో ఈ పాఠశాల విద్యార్థులు సత్తా చాటినారు. 10 నుండి 15 సంవత్సరాల విభాగంలో ఈ పాఠశాలలో 7వ తరగతి చదువుచున్న చీల్ల వెంకట అజయ్ కుమార్, ద్వితీయ స్థానం సాధించాడు. ఇంకొక విభాగంలో పాల్గొన్న ఈ పాఠశాలలో 11వ తరగతి చదువుచున్న సి.హెచ్.డి.సతీష్ మరియు 10వ తరగతి చదువుచున్న జి.ఎస్.సాయినాథ్ మరియు ఎం.పవన్ కళ్యాణ్, తమ ప్రతిభ ప్రదర్శించి ప్రశంసా పత్రాలు పొందినారు. ప్రముఖ అంతర్జాతీయ యోగా క్రీడాకారిణి తూమాటి స్రవంతి వీరికి యోగాలో శిక్షణ ఇచ్చారు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[2] ఈనాడు గుంటూరు సిటీ; 2016,జనవరి-12; 17వపేజీ.
చంపక కుటుంబము
చంపక కుటుంబము వృక్షశాస్త్రములోని ఒక కుటుంబము.
ఈ కుటుంబములో చెట్లను గుబురు మొక్కలును గలవు. ఆకులు ఒంటరి చేరిక, బిరుసుగా నుండును. సమాంచలము, లేతాకులకు గణుపుపుచ్చములు గలవు. ఇవి ఆయాకులు ఎండకు వాడి పోకుండ కాపాడు చుండును. పువ్వులు పెద్దవి. ఒక్కొక్క చోట నొక్కక్కటియే నుండును. పుష్పభాగములు వలయమునకు మూడు చొప్పుననే యుండును. ఈ కుటుంబము, తిప్ప గీగె, సీతాఫలము కుటుంబములని బోలి యున్నది. కాని ఆకులకు గణుపు పుచ్ఛములు గలవు. మరియు రక్షక పత్రములును ఆకర్షణ పత్రముల వలె నుండును. ఈ కుటుంబపు పెక్కు మొక్కల పుష్పములలో వృంతాగ్రము పొడుగై దానిపై పుష్ప భాగములు ఒంటరి చేరికగ, నమర్చి యుండుట చూడవచ్చును.
చంపక వృక్షమును (సంపంగి చెట్టును) దోటలందు బెంచుచున్నారు. ఈ చెట్టు విశేషముగ విశాఖపట్టణ ప్రాంతముల నున్నది. ఇది ఆకుపచ్చని పువ్వులు పూసెడు గుబురు మొక్కయగు సంపంగి కాదు. దీని పువ్వులు పచ్చగ నుండును. దీనినే సంపెంగ యని కూడా అంటారు.
సంపెంగ పువ్వులును బెరడును కషాయము గాచి యిచ్చిన మన్యపు జ్వరము తగ్గునట. పువ్వుల కషాయము బలమును, అన్న హితేవును కలుగ జేయును.
అనాసపువ్వు: ఈ మొక్క మనదేశములోనిది గాదు. ఇప్పుడక్కడక్కడ బెంచు చున్నారు. దీని కాయలును, కాయలనుండి దీసిన చమురుగును అజీర్ణము నీరసములకు బనిచేయును. ఇవి మనకు బయటి దేశముల నుండియే వచ్చు చున్నవి.